KesälahtiNet: Kulttuuriseuran artikkeliarkisto\ne-Kirja: Kesälahti vanhan Venäjän ja Ruotsin vallan aikana.(Veijo Saloheimo)\nKulttuuriseuran pj:n palsta\nKirjoittanut Irmeli Loukkaanhuhta\n” Me käymme joulun viettohon..”\nKesälahden kulttuuriseura ry toivottaa jäsenilleen, lähellä ja kaukana oleville ystäville, kurssien opettajille ja osallistujille sekä tilaisuuksiemme esiintyjille\nHYVÄÄ JOULUA JA ONNELLISTA VUOTTA 2012!\nJoulumieltä jaettavaksi ja matkaevääksi saatte, kun saavutte kuulemaan Leila ja Elli Luukkaisen sekä ja Pentti Ojajärven upeaa “Joulutähti”-konserttia” Kesälahden valtuustosaliin I adventtina 27.11.2011 klo 14.\nLiput 7,50€, nuoriso 4€\nGlögiä tarjoamme vaapaaehtoismaksulla!\nTänään julkistettiin Pyhäjärven Suomen puoleisella rannalla Hissu Teppanan kirja Kukka ja kraateri, Unto Kupiainen tuotantonsa valossa v. 1909-1949. Kirjan kannen on suunnitellut seuramme jäsen Riikka Loukkaanhuhta.\nKustantavan seuran pj:na hyrisen tyytyväisyyttä upeasta kokonaisuudesta!\nKirja on lukukokemus, tutkimusmatka monitasoiseen henkilöön nimeltä Unto Kupiainen. Kirjan painos on 100 kpl, sitä on saatavilla Sovintolasta Korennon puodista sen aukioloaikoina. Myös netin kautta osto järjestyy, kunhan käytännön jutut saadaan toimimaan!\nTänä iltana palaan kirjan pariin; olen sen aiemmin kertaalleen lukenut ja vielä jäi nälkä!\nViimeksi päivitetty 02.11.2011 22:52\nOdotettavissa yhteistä hyvää!\nLokakuu lopuillaan…ennakkoa tulevasta:\nOdotettavissa valoa, lämpöä ja läheisyyttä marraskuun 27 klo 14 valtuustosalissa kun saamme nauttia Joulutähti-konsertista kuusijuhlan hengessä. Luukkaisen Leila on koonnut ohjelmistoon vanhaa ja ihka uutta aiheeseen liittyvää. Yhdessä saamme myös laulella tuttuja joululauluja. Lähempänä ajankohtaa tiedottelen tarkemmin!\nMerkitsettehän ajan kalentereihinne!\nVielä on kesää jäljellä vaikka tuulee, sataa ja lämpö on piiloutunut pilvien taakse.\nKesän näyttelyt ja kurssit ovat kuitenkin ohi; ja haikealta tuntuu niinkuin aina edellisinäkin kesinä, monina edellisinä….\nJukka Rintalan ja Kaija-Leena Hännisen kursseilla hyrisimme tyytyväisyyttä, me rimojen ylittäjät! Ilmaisuun saimme uutta rohkeutta, avasimme toisenlaisia näköaloja.\nKiitos kurssilaiset kiitoksista, sähköposteista, korteista ja puhelinsoitoista, en ole niiden saamisesta väsynyt!\nKiitos myös kesän kuvataiteilijoille; Sami Kerolle ja Mika Heinoselle. Monimuotoista matkaa saimme kulkea töiden ja kuvien kautta; Kiitos Leevi 7v, tarkkaan katsoit, kuljit ja kerroit minulle kommentteja:\nSamin kuvat saivat Sinulta seuraavanlaista palautetta: “Nämä ovat kuvia, joiden äänet melkein kuulee! Mikan työn viesti oli Sinun lausumanasi: ” Maapallo tulee joskus niin pieneksi, että sen voi kiertää höyhenpurjeveneellä.”\nKiitos kävijät palautteesta, Sovintolan ovien aukaisuista, taloon tutustumisesta!\nJa iso kiitos upeat infon tytöt; Emma A, Emma T, Henna H ja Petra P! Kesä ilman hymyjänne olisi ollut ei niin SUPER!\nLämmintä syksyä sitten kun kesä on ohi\nViimeksi päivitetty 20.08.2011 16:50\nRintala/Hänninen akvarellikurssille 21.-22-7.2011 ilmoittautuneet!\nAloitamme klo 11.00 Kesälahden kunnan virastotalon kahviokerroksessa.\nSoitelkaa tarvittaessa lisätietoja Irmeliltä 0503662197\nLeikkimielellä tai ihan tosissaan!\nArvoisa palstan lukija!\nHaastamme Sinutja järjestösi/seurasi/yhteisösi/kaverisi su 15.5.2011 Kesälahden torilla klo 12 alkavaan Variksenpelättimen tekokisaan!\nNäinä aikoina voinemme nimetä pelättimen myös “Pessimismin poistokkeeksi.”\nKisa on Kesälahti city-mahattoman oheistapahtuma, siihen osallistumalla luot hyvää mieltä sekä katsojille että kanssakilpailijoille!\nKansa katsastaa tehtyjä töitä perjantai-iltaan saakka ja äänestää mieluisimman pelokkeen.Voittajatyön tekijät palkitsemme lahjakortilla.\nKilpailun jälkeen siirrämme tilataideteokset luvalliseen paikkaan kuutostien varteen kulkijoiden iloksi ja ihmetykseksi; uskomme matkaajien uteliaisuuden heräävän ja saavan sankat joukot kääntymään ja tutkimaan muutakin Kesälahti-tarjontaa.\nKulttuuriseuran miehet ovat luvanneet rakennella yksinkertaiset kehikot; pystypuun ja sivulle sojottavat kädet.\nMuun materiaalin te mielikuvitusrikkaat kisaajat hommaatte itse.\nTule mukaan leikkimielellä tai ihan vakavissasi!\nIlmoittaudu Irmelille 12.05.2011 mennessä.\npuh. 0503662197 tai irmeli.loukkaanhuhta@elisanet.fi\nViimeksi päivitetty 03.05.2011 14:44\nLämmintä lankalauantaita hyvät ihmiset!\nPienoisessa kiireessä tiedottelen:\nOlette kyselleet kuinka kulttuuriseuran jäseneksi pääsee. Vastauksena kyselijöille: Helposti! Tämä on kaikille avoin yhdistys ilman pääsykoetta. Emme kysele ikääsi, emme koulutustasi, emmekä poliittista kantaasi. Tervetullut olet omana itsenäsi, ideoimaan uutta ja vahvistamaan välillä jo väsähtänyttäkin joukkoa.\nMikäli haluat, voit tukea talkootyötä tekevää seuraa maksamalla 10€ jäsenmaksun Kesälahden osuuspankin tilille 513903-47825. Seuran järjestämiin tilaisuuksin voit toki osallistua ilman jäsenyyttä! Jotain etua jäsenyydestä kuitenkin on: järjestämämme kurssit ovat jäsenille hieman edullisempia.\nKevään isoisompi-isoin ja näkyvin on Pro Kesälahden Kesälahti city-mahaton! Siihen toivon monenlaista osallistumista. Jotkut joukostamme ovat ilmoittautuneet lenkille mukaan. Lisää haastettaviakin varmasti löydätte! Tietoa saatte kurkistamalla www.pro kesälahti.fi sivuja.\nCity-mahattoman toritapahtumiin voinette miettiä monenlaista mukavaa; lahjakkaita, osaavia teistä kyllä löytyy.\nNauttikaa keväästä, sitruunaperhoset ja vähän isommatkin lentelijät ovat ilahduttaneet auringossa viihtyviä ranta-asukkaita.\nVielä kiitos Leilalle upeasta matkakokemuksesta kauas ja kuitenkin niin liki viiden sukupolven näyttelyn myötä.\nPalaute on ollut miullekin makoisaa!\nViimeksi päivitetty 23.04.2011 15:46\nAkvarellikurssien aikataulut kesällä 2011\nOdotetut Jukka Rintalan ja Kaija-Leena Hännisen akvarellikurssien aikataulut\n1.kurssi 21.-22.7.2011 alk.klo 11 virastotalolla.\n2.kurssi 28.-29.7.2011 samassa paikassa.\nTe, jotka olette jo ilmoittautuneet, vahvistakaa osallistumisenne allekirjoittaneelle.\nUudet tulijat, ottakaa yhteyttä nopsasti, sillä paikkoja on rajallisesti!\nHinta- ym. tiedusteluihin vastaan sähköpostitse tai puhelimella.\nJoka haaveitta soutaa…\nPakkanen paukkuu lapsuuden talvien tapaan.\nAurinko näyttäytyy korkeammalla ja kevät kurkkii kinoksista.\nViime lauantaina oli Juhanan tuvalla huljakka huaveilupäivä.\nTalo tarjosi lämpimän pesän, makoisaa ruokaa, ja kesälahtelaista palvelualttiutta.\nPiikana toimi naapurikaupungin viranhaltija. Osaavasti tämänkin homman hoiti,\nTärkeä anti oli nuorten puheenvuoro, unilukkareita tarvitsemme, me keski-ikäiset\nKiitos Alexandra, Maija ja Katja! Opiksi otamme, yhteyttä pidämme jatkossa\nMonet ideat lähtivät liikkeelle, tartuimme yhteistyön käsiin, joitakin tapahtumia saimme\nSeurat tiedoittavat niistä projekteista omilla palstoillaan.\nKulttuuriseuran kesä on sinetöity näyttelyjen osalta; vielä en ihan julkiseksi\ntietoa jaa; hyvää kannattaa odottaa!\nJukka Rintalan heinäkuun akvarellikurssien tarkat ajankohdat selviävät piakkoin,\ntiedot kirjaan tälle palstalle.\nHaavilaisuutta harrastamme, kirjoista puhumme.\nMaaliskuu on Leilan aikaa…\nHuhtikuussa kuvataiteelliset näyttävät osaamistaan, sitä odotamme mielenkiinnolla.\nTulkaa touhuun mukaan!\nViimeksi päivitetty 16.02.2011\nTapahtumia on kulttuuriseuran jaostojen toimesta suunniteltu ja lukkoon lyöty runsain määrin. Skaala on laaja; jotain uutta, jotain vanhaa, lienee lainattuakin!\nKirjallisuusjaosto jatkaa haavilaisuudella, harrastajakirjoittajien joukkoon mahtuu mukaan myös uusia jäseniä. Kirjahaavi on muuttunut lukupiiriksi, jossa lukijat löytävät taatusti kiinnostavia keskustelun aiheita Sirpa Kähkösestä Mannerheimiin, Henning Mankellista Riikka Pulkkiseen jne.\nKesään on suunniteltu lyhyen runon kurssia; haiku ja tanka kiinnostavat monia.\nUutena lisänä ovat matineaelokuvat, joihin kimppakyydillä matkaamme! Näistä ja monesta muustakin kirjallisuusjaoston toimintaan liittyvistä tapahtumista saatte tietoa Mujeen Siljalta. Yhteystiedot löytyvät tältä sivulta.\nMusiikkijaoston toimintaa luotsaa Päivi Käyhkö ja myös hän tiedottaa tapahtumista näillä sivuilla. Hyvää on odotettavissa!\nKuvataidejaoston maaliskuun näyttely on lukkoon lyöty. Sovintolan kulttuurikammarissa Leila Luukkainen tarjoaa katsojille pitkän matkan kuljettavaksi. Viiden sukupolven tekstiilit kertovat monipolvista tarinaa, koskettavat varmasti pintaa syvemmältä.\nMuista kuvataidejaoston tapahtumista saatte tietoja “kuvallisten”pj:lta Vesa Loukkaanhuhdalta.\nJaostoissa toimivien nimet löydätte tämän palstan edellisistä jutuista. Ottakaa heihin yhteyttä, tarttukaa reilusti hihasta kiinni, he kertovat lisää!\nViimeksi päivitetty 14.01.2011 21:01\nHyvät kulttuuriseuralaiset, järjestöt ja yhteistyökumppanit,\nKulunut vuosi on ollut käsiin tarttumista, yhdessä tekemistä,\noman ja toisen työn arvostusta.\nTulin asemalta kotiin viluisena, selkävaivaisena mutta ONNELLISENA!\nTänään, jälleen kerran, tuli todeksi samaan hiileen puhaltaminen,\nyhteisen hyvän tekeminen. Paukkupakkasissa tuikkivat kymmenet jäälyhdyt\nkäsiä lämmitti vaikeuksista huolimatta kuumaksi saatu glögi.\nJärjestöjen aktiivit olivat tulleet luomaan jouluiloa tänne tuleville ja\njunissa matkaa jatkaville. Me uskomme kesälahtelaisuuteen\nTe, jotka ette mukana olleet, jäitte paljosta paitsi!\nMutta ei hätää; traditiota olemme luomassa: Ensi jouluna….\nPyynnöstä liitän oheen kirjoittamani tekstin, joka junassa konduktöörin lukemana\nsai matkustajat kurkistamaan jouluista asemaa.\nIloiset kasvot junan ikkunoissa ja oviaukoissa saivat hymyn\nmyös järjestäjien kohmeisille kasvoille!\nErityiskiitos joulupukille ja -muorille. Teitte isosti hyvää!\nHyvän joulun toivotukset lähettää\nArvoisat jouluun matkaajat!\nLähestytte Kesälahden Aurinkokuntaa.\nTeidän ei tarvitse kiinnittää istuinvöitä, ei vaihtaa valuuttaa\neikä kääntää kellonviisareita kumpaankaan suuntaan.\nTutulla kielelläkin pärjäätte.\nSitä emme virheeksi lue, jos muunnatte minät ja sinät miesieksi!\nTeitä, jotka olette onneksenne valinneet jouluosoitteeksi Kesälahden,\nodotamme kuuman glögin ja iloisen mielen kanssa.\nMatkanjatkajien kannattaa kurkistaa junan oikean puolen ikkunoista;\nteille olemme valmistaneet joulukorteiksi jäälyhtyjä ja muitakin terveisiä.\n“No onkos tullut kesä” lauletaan tutussa joululaulussa.\nKesälahti on lämmin talvellakin!\nJos jostain kauniimpi paikan nimi löytyy\nViimeksi päivitetty 16.01.2011 20:52\nTule hakemaan ja luomaan joulumieltä Kesälahden asemalle aatonaattona 23.12!\nOlemme vastaanottamassa omia ja toisten jouluvieraita klo 16 jälkeen tulevilta junilta.\nTarkat ajat löytyvät VR:n sivuilta!\nTarjoamme odottajille ja tulijoille kuumaa glögiä ja jouluista tunnelmaa.\nMukaan olemme saaneet mm. Kesälahti-seuralaisia, Pro Kesälahden aktiivista porukkaa,\nsekä partiolaisista aina valmiit!\nJoukkoon mahtuu muitakin!\nViimeksi päivitetty 16.12.2010 19:54\nYhteistyökumppanimme Pro Kesälahti on järjestänyt logo-kilpailun.\nToimin nyt unilukkarina ja patistelen teitä monitaitoisia ihmisiä ikään ja säätyyn katsomatta\nosallistumaan ko. kisaan. Se kannattaa!\nLisätietoja saat www.prokesalahti.fi sivuilta.\nViimeksi päivitetty 09.12.2010 11:41\nAuvoisaa adventin aikaa\n9.11.2010 kulttuuriseuran syyskokous ja valinnat…,\nen päässyt lepotilaiseksi.\nSiispä reippahasti ensi vuoteen uuden hallituksen kanssa.\nHallituksen vpj:ksi lupautui Käyhkön Päivi, joka vetää myös musiikkijaostoa.\nSen muut jäsenet ovat Sisko Tuhkanen vpj., Anne Lindeberg-Piiroinen,\nPauli Loikkanen, Eeva Tiainen ja Katri Tirkkonen.\nKirjallisuusjaoston pj. on Silja Muje, vpj. Tarja Laita-Kunnas,\nmuut jäsenet Airi Turunen, Marjatta Pöllänen, Eeva Ahokas,\nKari Oksanen ja Sirpa Savin.\nKuvataidejaostossa ovat Vesa Loukkaanhuhta pj., Erkki Lindeberg vpj,\nSirpa Hirvonen, Ritva Solonen sekä Petri Issakainen.\nJaostojen pj:t ja vpj:t muodostavat hallituksen,\njohon “salkuttomaksi” mukaan lupautui Esko Timonen. Siitä olemme iloisia!\nToimintasuunnitelmiin on kirjattu tulevaksi kaudeksi tapahtumia ja tilaisuuksia laaja-alaisesti.\nNiiden toteutumista itsekin odotamme.\nSeuramme joulukortti muotoutui katsojille Sovintolan kulttuurikammarin\n“Joulu kotiin Korennosta” -näyttelyn näköiseksi.\nOvi on avoinna ensi viikon ma-pe 13.00 -17.00 Käykää kurkistamassa!\nAatonaattona Kesälahden asemalla odottelemme juhlatunnelmissa omia\nja tänne tulevia vieraita.\nToivottelemme kesälahtelaisittain myös matkaa jatkaville hyvää joulua.\nSeuratkaa seurojen palstoilta tiedottelua ja tulkaa mukaan tekemään yhteistä hyvää!\nKesälahti-Seuran Leilalle toivotamme antoisaa omaa aikaa!\nKiitämme lämpimästi yhteistyöstä.\nPakkasillan terveiset Iähettelee sisätiloissa viihtyvä Irmeli Loukkaanhuhta\nViimeksi päivitetty 14.12.2010 08:05\n“Mäki muistaa”, lasien takana, kuuden ikkunan kuvakoosteessa.\nSyksyn ensimmäinen räntäsade, pöydällä kaupan hämärässä tuikkii kolme kynttilää;\nhenkilökunta on poistunut tauolta jonnekin.\nPitkä on matka vuosissa Lepomäeltä osuuspankin mäelle.\nTänään katsoja kulkee sen nopeasti…\nAvajaisissa mukana olleet tutustuivat ensimmäiseen yhteiseen projektiimme.\nSiinä näyttäytyy rakennettu tarina ent. Siwan ikkunoihin katsottavaksi,\nKuvat kuljettavat 1920-luvulta tälle vuosituhannelle, sen ensimmäiselle kymmenelle.\nLäpikäydään sotaa, rauhanaikaa, mäen tarinaa.\nMeille, jotka olemme tien tänne tuomia,\nne kertovat omaksi tulleen kotiseudun historiaa; yksilötasolta isompiin kuvioihin,\nKuvan poika istuu rappusilla, katsoo kauas. Rajojen yli, toisiin paikkoihin.\nLähtee, palaa takaisin.\nKäykää kurkistamassa, tehkää matkaa menneeseen.\nKiitos yhteistyöstä Pro Kesälahti, Kesälahti-Seura, Kitikati, LC-Kesälahti ja kaikki muut!\nLämpöiset terveiset lähettää Sarvisaaresta\nViimeksi päivitetty 15.10.2010 09:40\nPaljon onnea Elsa!\nEi tullut mieleen “sadan vuoden yksinäisyys”, kun valistunut vanhainkoti kokosi sisälleen yleisöä kaikille istumapaikoille tiiviisti ja liki. Selkävaivaisena ajattelin ensin kotiin jäämistä ja vähän pakkopullaksi koin perinnerakentamisenkin; tumpelo naisimmeinen kun silläkin sektorilla olen, mutta jälleen kerran kannatti lähteä.\nPäivän anti oli mukaansa tempaavaa; Osmo Karttunen ja Jouni Töyrylä kuljettivat kuvan ja sanan siivin pitkän matkan.Toisin silmin katselin kotimatkalla maisemaa, kurkin kivijalkoja ja räystään mittoja. Pahoillani olen niiden puolesta, jotka eivät päivän annista osalliseksi päässeet.\nEipä silti, ei sinne Elsan isoon syliin olisi enää monta mahtunutkaan! Runsaslukuinen kuulijakunta sai luentojen lisäksi ruumiin kulttuuria; hyvin kestivät lattialankut Lazzarellaa.\nVäliajan kahvikonsertti kuului musisoivan perheen antina asiaan; kaunista ja koskettavaa, jälleen kerran.\nJa eihän hyvät juhlat runotta lakkaa, niin vain lankesi porukka Jouni Töyrylän jalkojen juureen. Lauri Viitaa Töyrylän tulkintana, tätä lisää joskus, jossain!\nHyväksi lopuksi Sortavalan katujen kautta mandoliini ja kitara, Leila ja Pentti, lähettivät tyytyväiset kulkijat kotiin.\nOnnea satavuotiaalle, silmät tuikkivat tulevaisuutta; mitä se nyt sata vuotta naisen iässä!\nViimeksi päivitetty 21.09.2010 14:04\nVielä kesästä kerran..\nTyhjä tila muistojen asua…\nSiltä tuntuu jälleen kerran\nkun kesän näyttelytyöt ovat lähteneet tekijöidensä mukaan.\nSovintolan galleriat saivat uusia ystäviä;\nmonet kävijät odottavat ensi kesää, niin minäkin!\nKiitos palautteesta ihmiset läheltä ja kauempaa,\npaljon olette sähköpostiini viestejä jättäneet, soitelleet\nja naamakkain jutustelleet;\nomaksi olette Kesälahden tarjonnan ottaneet.\n“Herkistymisen jäljet” näyttäytyvät seuraavaksi\nLahden monipuoliseen taidetarjontaan tottuneelle yleisölle.\nHeli ja Essi antavat kuulua itsestään jatkossakin;\nKesälahti sai heistä uusia ystäviä.\nSyksyn kuvataidetarjonta muhii seuraavaa :\nJukka Rintala/ Kaija-Leena Hänninen- kurssin kuvat\nrakentuvat katsottaviksi syyskuun loppupuolella.\nEnsi kesän heinäkuun ensimmäinen akvarellikurssi on täynnä;\ntoiseen mahtuu vielä,\nota yhteyttä minuun jos innostuit asiasta, kerron lisää!\nNauttikaa kesästä, sitä on vielä jäljellä!\nOnnellista oloa, runsaita sienisaaliita ja elokuun kuutamoita\nViimeksi päivitetty 23.08.2010 09:13\nIlo hyrisi valtuustosalissa, kun taiteen polkuja kulki kaksikymmentä värikylläistä,\nilmaisuunsa uutta ilmettä saanutta osallistujaa.\nJälleen kerran omat kesälahtelaiset, tänne lomilla löytäneet\nja muualta kurssille lennähtäneet kokivat Kesälahti-kosketuksen;\ntätä lisää ja täällä!\nNiin vain saimme ensi kesäksi kaksi kurssia! Oppia halajamme jatkossakin\nJukka Rintalalta ja Kaija-Leena Hänniseltä, joiden mukana lähti maailmalle\nkuva kunnasta, jossa on vaikka mitä.\nKirkkopihassa Heikki Häiväojan raja-aita pysähdytti, kosketti pinnan alta.\nJotain tarttui illan vilakassa Savutuvan seinistä,\nyksipuisesta pöydästä, suunnittelijan evääksi.\nToisessa tilassa pysäytti Kupiainen, aukesi yhdeksi runoksi,\nmusiikki kuljetti hämärässä huoneessa…\nPuruvesi läikkyi ja Pyhäjärven aallot viilensivät kuuman päivän jälkeen.\nJa meillä nämä kaikki, Kesälahdella.\nVäsähtänyt minä katseli taas muistutettuna kotikuntaansa\nja rintoja röyhisteli; täällä on vaikka mitä!\nEnsi kesän ensimmäinen kurssi humahti täydeksi heti,\nja toisesta tiedottelen kunhan aikataulut ynnäillään yhteen sopiviksi.\nKulkekaa kotikunnan raitteja ihmiset, poiketkaa paikoissa jotka entuudestaan\ntuttuja ovat; taatusti joku kohta on jäänyt huomaamatta!\nIlo liplattaa rantaan, on heinäkuu ja vielä on kesää jäljellä…\nViimeksi päivitetty 21.07.2010 08:17\nUpeasti käynnistyi Kesälahden suvi 12.6.2010\nkun Heli Kauhasen ja Essi Sikasen\nHerkistymisen jäljet avautui Sovintolan kulttuurikammarissa.\nKatsottavaa riittää 14.8.saakka!\nAvajaisissa yleisö herkistyi Luukkaisen Leilan upeasta tulkinnasta;\nUnto Kupiainen tuli jälleen kerran liki.\nIltapäivä jatkui Kesälahti-seuran savupirtin hämärässä,\njossa tuvantäyteinen joukko kuunteli runon kieltä,\nvenäjäksi ja suomennettuna, lauluksikin muuntuneena.\nTätä toivomme lisää…\nYhteistä hyvää, sitä teimme ja ei se tähän lopu; olkaa kuulolla!\nPoiketkaa ihmiset Kesälahdelle!\nSovintolassa infon tytöt Ida, Nea ja Maija pistävät poluille,\nantavat oikeita osoitteita!\nViimeksi päivitetty 25.06.2010 11:24\nYhteistä hyvää, sitä teimme ja ei se tähän lopu;\nViimeksi päivitetty 19.12.2010 13:00\nodotuksen ihanassa toivossa…\nSe on sitten kevät…\nAurinkoa, hulluna huutava palokärki, avovettä odottavat joutsenet, kirkonkylän peltoaukeilla töyhtöhyyppä, ja kohta kukkii mustikka…\nKesä on liki ja sen tapahtumat, odotetut ja moninaiset ovat loppusilausta vailla.\nKalentereihin kannattaa tallentaa mm. Sovintolan gallerioiden tarjonta: “Herkistymisen jäljet”, korutaiteilijat/muotoilijat Heli Kauhanen ja Essi Sikanen 14.6-14.8.2010, ma-pe 10-17, la 10-13\nSovintolan kesänavaus on 11.6.2010, jolloin avautuu myös Anu Turusen “Sininen on sitruunaa kirpeämpi”. Näyttely on avoinna 14.8.2010 saakka ma-pe 10-17, la 10-13.\nMuina aikoina tied. Irmeliltä puh.050-3662197.\nSamaan numeroon voi soitella ja ilmoittautua akvarellikurssille 18.-19.7.2010. Kurssin opettajina toimivat taiteilija/suunnittelija Jukka Rintala ja kuvataiteilija Kaija-Leena Hänninen.\nLämpöä ja läheisyyttä toivottelee Karjalan Pyhäjärven Suomen puoleiselta rannalta\nKiitos kesäkulkijat tapaamisista, palautteista, käteentarttumisista…\nSyksyn myötä kulttuuriseuran jaostot järjestävät monenlaista nautittavaa.\nKirjallisuusjaoston tiistait ovat käynnistyneet; niistä saatte lisätietoja mm. näiltä sivuilta.\nTapiolan nuoret sellistit konsertoivat kirkossa su 4.10.2009 klo 15.00.\nKonserttijärjestelyistä vastaavat srk ja kulttuuriseura. Tervetuloa!\nAkvarellimaalauksesta kiinnostuneet saavat lisäoppia Sovintolan kulttuurikammarissa\nla 10.10.2009 alk.klo 10; saamme ohjaajaksi Kaija-Leena Hännisen.\nLisätietoja saa minulta puh 0503662197.\nMuista tapahtumista jatkossa lisää.\nHyvää syksyä toivottelee\nAurinkoista, kuvallista kesää\nAurinkoista kesää kanssakulkijat!\nKulttuuriseuran kesään on rakentunut kuvataidetta, musiikkia.\nOlemme koonneet Sovintolan tiloihin neljän eri tekijän kuvallista kerrontaa katsottavaksi.\nAnne Pelkosen värikylläisissä teoksissa “Tilanne elää”, jokaiselle.\nToisessa tilassa Ari Koskelan ja Irmeli Loukkaanhuhdan “Kuoria ja ytimiä”\nSirpa Hirvosen akvarellit ovat nousseet “Puhtaalta pöydältä” Sovintolan kahvilan seinille,\nja Karjalan Kievarissa loistaa Reetta Karjalaisen akvarelleissa “Suven hehku, valon yö”.\nKäykää tutustumassa, tekemässä mielenmatkaa!\nHuippupianisti Juhani Lagerspetz konsertoi Kesälahden yläkoulun salissa 2.8.2009 klo 13.\nTarkempia tietoja myöhemmin myös tällä palstalla.\nToivotan teille kaikille lämmintä, onnellista kesää!\nKukkia ja kiitosta\nYllätyksenä ja pyytämättä saimme mainetta ja mammonaa la 28.3.2009 Karjalantalossa\nkun Karjalaisen Kulttuurin Edistämissäätiö\nluovutti Kesälahden kulttuuriseuralle mittavan lahjoituksen 30 vuotisesta kulttuuritoiminnasta.\nShekki on tallentunut tilillemme\nja kunniakirja sekä kauppaneuvos Eino J Aron muistomitali ovat työpöydälläni.\nKaikkien nähtävillä ne ovat seuramme kevätkokouksessa 16.4.2009.\nISO KIITOS jaostolaisille, uskolliselle jäsenistölle, ystäville ja vieraille joista on tuttuja tullut!\nPaljon on tarvittu talkoita, yhteiseen hiileen puhallusta;\nja vahvasti tuli palaa!\nPakkasta loppuviikkoon lupasivat tiedotteet, siis oivaa ulkoilusäätä kesälahtelaiset!\nSovintolan kulttuurikammarissa hehkuvat kesän värit Sirpa Hirvosen akvarelleissa\nvielä tämän viikonlopun; to-pe 13-18, ja la 10-13.\nSirpa on paikan päällä jutustelemassa,\njospa innostuisitte itsekin kuvantekoon!\nViimeksi päivitetty 30.03.2009 17:55\nNopeasti ojentui auttava käsi\nja siihen tartumme hanakasti!\nViesti lähti suunnittelijoille, nyt vain kesää odotamme\nja yhteistä näyttelyä museoalueelle!\nyhteistyökumppanista! Miulla olisi tarjolla nuoria tekstiilisuunnittelijoita,\njotka tulisivat enemmän kuin mielellään näyttelyn pitoon Kesälahdelle!\nTilaa ja yhteistyötahoa tähän tarvitsisimme!\nOheistapahtumia heiltä myös löytyisi; huilumusisointia ja muutakin.\nNäyttelyn voisi järjestää vaikka niitylle; upea visio muuten!\nHelpompaa kuitenkin olisi sisätila jossa olisi korkeutta tarpeeksi.\nVanha lato tai vastaava toimisi hyvin,\nkunhan se olisi suhteellisen helposti valvottavissa ja mahdollisen sähköpisteen lähellä.\nHuikealta näyttäisi kohdevaloin varustettuina vanhassa tilassa kangaspaneelit!\nEräs ystävällisistä kesälahtelaisista on sanonut: Missä on tahto, siellä on tie!\nTahto on, nyt vain tien alkua odotellaan, -ja yhteydenottoja!\nViimeksi päivitetty 22.03.2009 12:06\nJo oli vaikeata miulle tämä palstan pidon aloittaminen.\nAiheita on, mutta taito ei meinannut riittää. Oppimattomaksi itseni luokittelin.\nOnneksi on ystävänä Teppanan Hissu joka istui kirkolla kauko-ohjaajan paikalla\nja neuvoi miulle vähän hiljaisempaa tahtia systeemiin;\nse on selkokielellä huolellista ohjeiden lukua!\nJa niin mie tämän opin!\nVauhdikas vuosi on seuralla takana, on juhlittu ja suitsutusta saatu! Vauhtia on riittänyt.\nTämänkin paikkakunnan toimintojen monipuolisuus ja vahvuus on seurojen talkoohenki,\nsillä olemme saaneet paljon hyvää aikaan.\nNäin myös tulevana kesänä, tapahtumia on tiedossa entiseen malliin ja enemmänkin.\nEnnen kesää ehtii kuitenkin tapahtua vaikka mitä, joten olkaa kuulolla ja seuratkaa sivuja!\nOdotellessa voi käydä näyttelyissä Sovintolan kulttuurikammarissa\ntai katsoa mitä on jäänyt haaviin kirjakahvilassa tai poiketa tarinoimaan Myllytuvalle\ntai katsella Sovintolan omenapuiden silmujen turpoamista tai vaikka mitä.\nHyvää kevättä kesälahtelaiset ja muut!\nViimeksi päivitetty 13.03.2009 12:05


Paholaisen Asianajaja: Maailma loppuu, taas!\nMayakalenterin vuosi 2012 on seksikkäin ennustus tulevalle maailmanlopulle. Onneksi maailmassa on asiantuntijoita, jotka uskaltavat todeta selvän asian: Mayakalenteriin perustuva pelottelu on humpuukia.\nNäin toteaa Harold Camping. Perusteluna mitä arvovaltaisin argumentti. Maailmanloppu vuonna 2012 ei perustu Raamattuun.\nCamping toteaa, että maailmanloppu tulee toukokuun 21. vuonna 2011. Mies on selannut Raamattua melkein 70 vuotta, joten kyseessä ei ole mikään harrastelija. Hänellä on myös kokemusta maailmanlopun ennustamisesta, sillä aikaisempi maailmanlopun odotus meni pieleen vuonna 1994. Se johtui pienestä matemaattisesta erheestä.\nCampingillä on innokkaita seuraajia. He ovat kyllästyneitä maailman menoon. Siksi maailmanloppua odotetaan kuin joulua. Eikä edes edellinen pieleen mennyt ennustus vähennä odotusta. Viisitoista vuotta sitten Loppua venannut Rick LaCasse oli Campingin seurassa, kun Lippua ei tullutkaan. Nyt hän on entistä vakuuttuneempi, että Loppu on aivan kulman takana. Nyt heillä on matemaattista todistusaineistoa suoraan Raamatusta.\nOnneksi meillä on vielä reilu vuosi aikaa elää tätä syntistä elämää.\nJani Kaaro kirjoitti Tiede-lehdessä (se jossa aivojen kuvia) "ufo/maailmanlopun" lahkosta, joilla usko vahvistui ennusteen epäonnistumisen myötä. Ja soluttautunut sosiologi/psykologi (muist. 50-luvulla) tiesi etukäteen ennustaa niin käyvän.\nEhkä meidän skeptikoiden olisi syytä päivittää tietojamme sosiologia-psykologiasta, jos se on niin nerokas lahkolaisen\n(Lehteni salaperäisesti kateissa joten ulkomuistista).\nTottakai näiden sosiologisten asioiden ymmärrys vaatii psykologian lainalaisuuksien tuntemista.\nJärjettömiltä tuntuvat, irrelevantit asiat, rakkauspommituksesta "mopojen kurittamiseen" muuttuvat ymmärrettäväksi.\nKun on lukenut muutaman kirjan aivopesusta, ryhmäkurista sekä ihmisen maailmankuvaan sitoutumisesta, uskontojen toiminta ei enää näytä samalta.\nKaikki on sen jälkeen selvää. Valitettavasti ymmärrettävyys ja järkevyys ovat kaksi täysin eri asiaa.\nIlmiötä nimitetään kognitiiviseksi dissonanssiksi.\n"kognitiiviseksi dissonanssiksi". Minusta laajempi. Ryhmäpaineella vahvistettuna. (Kultti-lahko-uskonto -jatkumossa kyseessä on kultti.)\nTietyllä tavalla jujuna on myös ylpeys ja identiteetin säilymiskysymys. Maailmanlopun odottaja on omasta kannastaan "enemmän kuin" -ihminen. Hän tietää jotain jota muut eivät, ja muiden nauru on Galileille nauramista.\nTästä on vaikeaa luopua. Hellii egoakin aivan käsittämättömästi.\nEn siksi sanoisi että "vain yksi" elementti olisi takana. Nämä jutut toimii yleensäkin "montaa kohtaa nykimällä".\nSiksi uskonnot eivät näytäkään enää samalta.\ntutkija oli Feisinger, sosiaalipsykologian klassikoita.


Alennuksessa! Rose red luonnonkivi himmeä matta haalistua agat onyx carnelian pyöreä helmiä 4,6,8,10,12 mm naisten koruja tehdä 15inch B1599 - Helmiä & Korut Tehdä \_ Consultor.news\nAsiasanat: pyöreä helmiä, punainen luonnonkivi, luonnonkivi, Halvat pyöreä helmiä, Korkea Laatu punainen luonnonkivi, Kiina luonnonkivi Toimittajat.\nNoin meille oyj: llä on 10 vuoden toiminta-historiaa, pääasiassa tukku-ja vähittäiskaupan luoda erilaisia DIY koruja tarvikkeet kuten yksi toimintatapa, kätevä kaikki valmiiden tuotteiden yritykset ovat vain avata myymälä, voivat etsiä niiden suosikki helmiä, tehdä enemmän täydellinen varten viimeistelty käsin ketju, tyytyväinen laajoja massoja asiakkaita ja rakkaus DIY koruja liiketoiminnan liittyä, tukea ja yhteistyötä. Jatkamme päivittää edistymistä, luoda koruja teollisuuden, luoda win-win tulevaisuudessa.Meidän tärkeimmät tuotteet: luonnon kivi, kaulakoru, rannekoru, riipus, koralli, helmi, Turkoosi,Malakiitti,Lapis lazuli,Rhodocrosite,Hawk-eye,Tiikeri'eyes,Kuukivi,Sunstone,Kyaniitti,Chrysoprase,Pikn Opaali,Sininen Chalcedony,Blue Lace-akaatti,Rikkikiisu,Bronzite,Ruby Zoist,Karneoli,Musta akaatti/onyx,Punainen Jaspis,Ametisti, Bloodsont,Intian akaatti,Vihreä aventuriini,Dalmation Jasper,Ruusukvartsi,Fluoriitti,Unakiitti,Amatsoniitti,Rodoniitti,Goldstone,Lumihiutale Obsidiaani,Crazy Lace-akaatti,Labrodorite,Ocean Jasper,Leopardskin Jasper,Sodaliitti,Kuva Jasper,Mookiate,Uusi Jade,savukvartsi,Crystal/Clear Quartz,Labradoriitti,täysin yli 150 erilaista luonnonkiveä jasper ja akaatti,Hopea tarvikkeet ja erilaisia DIY koruja yms. Rose red luonnonkivi himmeä matta haalistua agat onyx carnelian pyöreä helmiä 4,6,8,10,12 mm naisten koruja tehdä 15inch B1599 Asiakkaat, Huomaa, Kiitos, että ostit 1.Jos koko tilaus on alle $5,lähetämme postin mail (ei seuranta numero tiedot,noin 20-40 päivän päästä); 2.Jos koko tilaus on $5 $200,lähetämme China Post Toimitus (noin 20-40 päivää),voimme lähettää osaan: brysseliin nimitetään ebun(noin 10-20 päivää),jossa on tietoa,mutta joissakin maissa täytyy mennä postitse ote järjestyksessä; 3.Jos koko tilaus on yli $200 tai enemmän,me lähetetään DHL,EMS,UPS (noin 7 päivää).me valita liikenteen mukaisesti asiakas alue; 4.Jos et ymmärrä,ole hyvä ja lähetä meille viesti,me vastaamme sinulle 24-48 tuntia,ota ymmärtää eroja eri maissa. 5.koko tai sovi kysymyksiä:koot ovat kuvitettu erityisiä mittaukset yksityiskohtaiset tekniset tiedot.Tarkista erittely, ennen kuin teet tilauksen.Yleensä sallitun erot koko on noin 0,5 tuuman mittaus.Jos löydät koko tavara ei sovi sinulle,voit suoraan yhteyttä meihin. 6.Väri ei täsmää:erot väri voi johtua joitakin muita syitä, kuten väri pohdinnan näyttö,valaistus,backgrund ect.Jos kuitenkin uskot, että kohde saanut on väärän värinen,ota meihin yhteyttä nähdäksesi jos palautus tai hyvitys on mahdollista. Palaute ja ota Yhteyttä meidän succeess on riippuu tyytyväisyys,joten palautteesi on meille erittäin tärkeää,lähetä hyvää palautetta meille, jos olet tyytyväinen meidän tavaroiden ja palvelujen,meidän tulee tehdä, että myös sinulle.Kiitos paljon ! Meidän alaways kiitollisia ja yrittää välitä meidän arvostettu asiakkaita,ota antaa meille mahdollisuuden ratkaista mitään ongelmia, jotka voivat järkyttää ja turhauttaa sinua.lähetä meille E-mail ennen kuin haluat jättää negatiivista palautetta tai riita Consultor.news,olemme varmoja, saat tyydyttävä vastaus.Ymmärrystä ja kannustaa pitää meidät eteenpäin,Kiitos!\nMalli Numero B1599\nKohteen Paino about 15-50g\nväri rose red\nKivi haalistua onyx, akaatti


Me Viisi -elämysblogi: Arena-näyttämöllä käydään herkullinen taistelu Michelin-tähdestä – Mukana legendaarisia Kummelin ja Fakta homman komediatähtiä\nArena-näyttämöllä käydään herkullinen taistelu Michelin-tähdestä – Mukana legendaarisia Kummelin ja Fakta homman komediatähtiä\n7.2.2020 13.50 arviointi , helsingin kaupunginteatteri , helsinki , teatteri 0 kommenttia\nJalalla koreasti Kalinkan tahtiin! Le Coq -ravintolaa pitävä Max löytää yllättäen venäläisen veljensä. Kuva: Jaakko Vuorenmaa.\nHelsingin Kaupunginteatterissa esitetään parhaillaan Kummeli-huumorisarjasta tuttujen Timo Kahilaisen ja Heikki Vihisen ravintolakomediaa Le Coq – taistelu ravintolasta. Kaksikko on urakoinut innolla, sillä käsikirjoitus, ohjaus, sävellykset ja osittain myös lavastus on heidän käsialaansa.\nNäytelmän ytimessä on pieni, mutta hienostunut fine dining -tyyppinen ravintola Le Coq, jota vetää Maximilian von Salmi (Jouko Klemettilä) kera äitipuolensa Kerstinin (Eija Vilpas). Ravintola on ollut jo muutaman vuoden vaikeuksissa menetettyään Michelin-tähtensä virolaisen kriitikon Pirke Öökpalun (Riitta Havukainen) tekemän negatiivisen arvostelun vuoksi.\nLaskut ovat menneet nyt jo perintätoimistolle, keittiö ammottaa tyhjyyttään raaka-aineista, eivätkä kokitkaan kauaa pysy tehtävässään. Joko he saavat potkut tai lähtevät itse, kun eivät saa palkkaansa.\nMaximilian ”Max” tuo Kelasta löytämänsä kokkiehdokkaan, nuoren miehen nimeltä Esa Kynsi (Jarkko Niemi), ravintolaan haastateltavaksi ja palkkaa tämän välittömästi. Esa saa ravintolasta huoneenkin kylmiöstä, joka ei ole enää kylmä.\nPirke tulee vielä kerran antamaan ”viimeisen mahdollisuuden” ravintolalle. Ruokalistan raaka-aineita ei ole enää ravintolassa, eikä Pirkelle kelpaa pulusta tehty kyyhkysannos, joten Max menee läheiseen Lidliin ja tuo sieltä raaka-aineita, joita käyttäen Pirke saa sovelletun aterian.\nLautasella on muun muassa Knorrin pussista tehtyä sipulikeittoa, maksamakkarasta hanhenmaksaa ja alennetusta sika-nautajauhelihasta tehtyä tartarpihviä. Mitä Pirke niistä tuumaa?\nKummelin tekijät iskevät huumorin suoneen\nKummelin ohella Suomen legendaarisimpia komediatähtiä ovat Riitta Havukaisen ja Eija Vilppaan kaksikko Hansu ja Pirre. Havukainen ja Vilpas ovat molemmat näytelmässä mukana. Kuva: Jaakko Vuorenmaa.\nTämä näytelmä on sitten hullun hauska ja hyväntuulisuuden huippua. Tämä on varmasti kevätkauden hupaisin komedia!\nNautin näytelmästä sen alusta loppuun asti. Kummelin tekijät Kahilainen ja Vihinen ovat iskeneet huumorin suoneen. Näytelmässä on kaikki ainekset menestykseen ja vielä hurjan ammattitaitoisilla näyttelijöillä höystettynä.\nNäytelmässä on tahatonta ja tahallista komiikkaa ja hupaisia käännöksiä. Näyttelijät mongertavat aivan ihanasti ranskaa, viroa ja venäjää. Tarjolla on myös musiikkia ja ripaus romantiikkaa lopussa.\nAi että pidin iloisen rempseistä laulu- ja soittokohtauksista. Kalinkan tahdissa olisin itsekin voinut vaikka tanssahdella, sillä niin mainiolta se kuulosti.\nNäyttelijäkaarti on loistava. Jouko Klemettilä esittää maanmainiosti Maxia, onnetonta ravintoloitsijaa niin antaumuksellisesti, ettei voinut kuin nauraa hänelle. Mikä ranskan kielen hurmaava sorauttelu hänellä onkaan! Klemettilä on punaisia kenkiään myöten ehta fine dining -ravintoloitsija.\nMiten ihanasti näytelmä loppuukaan: ravintolalle ja jopa Maxille itselleen näyttää avautuvan ruusuinen tulevaisuus.\nHelat tuovat pirteän tuulahduksen\nKahilaisen ja Vihisen näytelmässä mukana on luonnollisesti kolmas Kummelin tekijä Heikki Hela. Hänen vieressään on päätähti Jouko Klemettilä. Kuva: Jaakko Vuorenmaa.\nRiitta Havukainen tiukkana virolaisena kriitikkona Pirke Öökpaluna puhuu niin nautinnollista viroa, että sitä on ilo kuunnella, vaikka aina ei ihan ymmärtänyt joka sanaa. En tosin tiedä, onko se ihan ehtaa viroa, mutta aksentti on upea ja niin aidonoloinen, että minulle se meni täydestä.\nJarkko Niemi esittää hieman erilaista fine dining -kokki Esa Kynttä herkullisesti. Kylmiön oveen kiinnitetty nimikyltti ja ”ei mainoksia” -tarra huvittavat ja ukulele-biisit kuulostavat mahtavilta. Kaiken kaikkiaan Jarkon rooli kokkina on kuin tehty hänelle. Hän istuu siihen kuin valettu.\nPariskunta Heikki ja Kaisa Hela esittää Maxin venäläistä veljeä Mishaa ja tämän asianajajaa. He ovat kuin pirteä tuulahdus Venäjältä. Pariskunta posmottaa uskottavasti venäjää ja pyörii Kalinkan tahdissa. Heikki ja Kaisa tekevät molemmat hienot roolisuoritukset.\nIllan kovimman biisin vetää kuitenkin rottamies Pertti Koivula. Volyymien vain noustessa ihan kylmät väreet menevät selkäpiitä myöten. Ihanaa, tällaista lisää! Rottamiehen roolityö on sinänsä pieni, mutta ratkaiseva monella tapaa.\nJos jotain näytelmää voi sanoa herkulliseksi, niin tätä voi!


Elinympäristöt › Rakennetut ympäristöt › RK2 Taajamien maankäyttö | Luonnontila.fi\nEtusivu > Elinympäristöt > Rakennetut ympäristöt > RK2 Tajamien maankäyttö\nRK2 Taajamien maankäyttö\nVuosina 2012–2015 Suomen kaupungeista rakennettiin eniten pääkaupunkiseudulla, jossa rakentamiseen käytettiin noin 2 600 hehtaaria maata. Tampereella, Turussa ja Oulussa rakennettin kaikissa lähes saman verran, noin 850 hehtaarille. Muissa kaupungeissa rakentaminen oli vähäisempää.\nTaajama-alueilla tapahtuva rakentaminen oli vuosina 2012–2015 pääosin jo rakennetuille alueille sijoittuvaa täydennysrakentamista. Kaupunkiseudusta riippuen noin neljännes tai kolmannes sijoittui metsä- ja luontoalueille ja 1–12 % maatalousalueille.\nYllä kuvatut maankäyttöluokkien muutokset kertovat karkean tason muutoksista taajama-alueiden sisällä. Mielenkiintoista olisi tietää myös tarkemmista laadullisista kehityksistä taajamissa – esimerkiksi siitä, kuinka suuri osa taajama-alueista koostuu vettä läpeisemättömistä pinnoista ja kuinka tuo osuus kehittyy? Mielenkiintoisia olisivat myös biodiversiteettin kannalta arvokkaat ruderaatit ja vanhat pientaloalueet. Näiden indikaattorit ovat kuitenkin yhä kehitteillä.\nSe, että rakentaminen kaupungeissa on keskittynyt suurimmissa kaupungeissa viime vuosina jo rakennnetuiksi luokiteltavien alueiden täydennysrakentamiseen, on pääsoin positiivista luonnon monimuotoisuuden näkökulmasta. Näin tapahtuessa alkuperäiset luonnonoympäristöt säilyvät enimmäkseen muuttumattomina. Toisaalta on huomattava, että osa täydennysrakennetuista alueista on voinut olla esimerkiksi ruderaatteja ja vanhjoja satamakenttiä, joilla on usein monipuolista ja arvokasta lajistoa. Näiden erottelemiseen ei tämän indikaattorin tarkkuus kuitenkaan riitä.\nVuosina 2012–2015 käytettiin kahdeksan suurimman kaupunkiseudun alueella yhteensä lähes 1 900 hehtaaria metsä- ja muita luonnonalueita rakentamiseen. Koko Suomen pinta-alaan nähden tämä on hyvin pieni luku, mutta vastaa kuitenkin Sipoonkorven kansallispuiston pinta-alaa.


Jäsenmaksut 2019 - Cosworth & RS Club Finland ry\nViesti Kirjoittaja Popi » Ti Lokakuu 23. 6:48:51 2018\n2019 jäsenmaksuja aletaan ottamaan vastaan 1.11.2018. 2018 oikeudet päättyy jossain vaiheessa tammikuuta.\nKortit ym postitetaan Maalis-Huhtikuussa 2019.\nJa tuolla ohjeita maksamisesta ja liittymisestä jos tarvetta\nEscort xWD, STW käyttö Focus ilman verotusta ja Supermoto... ja toinen\nRe: Jäsenmaksut 2019\nViesti Kirjoittaja Popi » Su Marraskuu 4. 21:12:57 2018\nEnsiviikolla aletaan päivittämään 2019 jäsenyyksiä eli maksuja voi laitella tulemaan.\nViesti Kirjoittaja Popi » Ti Marraskuu 6. 10:49:36 2018\nNo ni. Nyt 2019 jäsenasiat saatu rullaamaan!\nViesti Kirjoittaja Popi » Pe Marraskuu 9. 22:42:14 2018\nNiin ja siis nyt voi maksaa ja liittyä niin saa 2019 jäsenyyden eli liittyjät loppuvuoden kaupanpäälle jos se ei vielä kaikille ollu selvä juttu. Edellä olevalla jäseneksi sivuilla olevat ehdot on voimassa kunnes ne muutetaan sinnekin!\nViesti Kirjoittaja Popi » La Joulukuu 8. 21:52:33 2018\nHomma toimii edelleen eli 2019 maksuja voi laitella tuleen!\nViesti Kirjoittaja Popi » Ke Joulukuu 12. 22:14:47 2018\nVielä on mahis saada 2019 jäsenyys hoitoon ilman mitään katkoja.\nViesti Kirjoittaja Popi » Pe Tammikuu 11. 21:28:59 2019\nVielä ehtii ja kerkee. Ainaki 3 viikkoo 2018 oikeudet skulaa mutta sen jälkeen ei enää takeita.\nViesti Kirjoittaja Popi » Ti Tammikuu 22. 19:13:55 2019\nReilu viikko jälellä 2018 oikeuksia.\nViesti Kirjoittaja Popi » Pe Helmikuu 1. 6:43:44 2019\nNo niin. Eli 2018 oikeudet katkeaa viikonlopun aikana jossain vaiheessa.\nViesti Kirjoittaja siipicossu » La Helmikuu 2. 23:54:44 2019\n2018 oikeudet poistettu.\nViesti Kirjoittaja Popi » Ke Helmikuu 13. 21:58:35 2019\nJokunen maksu tullu ja vähän ollaan petrattuki viimevuoteen verrattuna Vielä ehtii hyvin ennen postitustaukoo!\nViesti Kirjoittaja Popi » To Maaliskuu 28. 20:24:57 2019\nKorttien postitus viivästyny vähän mutta ensviikolla ne pitäs saada matkaan. Eli vielä ehtii kuitata jäsenmaksun ennen taukoo.\nJa ohjeet nyt uusilla sivuilla eli tuolla http://www.cosworthrsclub.com/yhdistys/liity-jaseneksi/\nViesti Kirjoittaja Popi » Pe Huhtikuu 5. 7:00:45 2019\nEka setti lähetetty postitukseen joten jäsenyyksien käsittelyssä pieni tauko.\nViesti Kirjoittaja Popi » Ti Huhtikuu 30. 23:39:08 2019\nNyt muutama muukin postitus hoidettu. Ainoo ongelma on toi Vappu... ja isompi ongelma posti joten ei voi olla ihan varma saako kaikki jo maksaneet kortin ennen ekoja ratapäiviä. Aikaa on useempi työpäivä mulla jos ei niin maksajien tiedot on mulla ja heillä mun numero. Eli jos kortti ei perillä (enkä mä paikalla) niin soitto mulle ja pääsee radalle lauantaina!


Minna Tallberg – Sivu 18 – Hevosia, kirjoittamista, valokuvausta – Hästar, skrivande, fotografering\nSiedättäminen, hevosenomistajan näkökulmasta\n28.10.2013 Minna Tallberg4 kommenttia\nLupasin kirjoittaa siedättämisestä ja siitä, miten pelkoja kannattaa hoitaa pois niin, että syy käytökseen poistuu. Tällöin ei siis käytetä aikaa ja vaivaa pelosta johtuvien oireiden tukahduttamiseen vaan muutetaan hevosen asenne pelottavaan asiaan, jolloin oireetkin häviävät. Sitten muistin, että yksi hevosenomistaja olikin kirjoitttanut tosi yksityiskohtaisesti ja hyvin siitä, miten lähdimme siedättämään hänen hevostaan. Mian luvalla siis linkit hänen blogiinsa:\nAakonin kohdalla kyseessä oli siis ratsastukseen liittynyt jännittyminen, joka oli johtanut välillä varsin suuriin pakoreaktioihin ja ratsastajan putoamiseen. En itse ole nähnyt Aakonin loikkivan, sillä uskoin ilman muuta, että se ratsastustilanteissa niin teki. Jos hevosella on jokin jännittymiseen tai pelkoon liittyvä käytös, jota halutaan muuttaa, niin ensimmäinen ohje on, ettei niitä tilanteita kannata harjoitella yhtään kertaa lisää. Toinen on, että niitä ei tarvitse näyttää ennen siedättämiseen lähtemistä. Ongelman ratkaiseminen aloitetaan ihan jossain muualla kuin siinä tilanteessa, kun hevonen jo tekee sitä korjattavaa käytöstä.\nKoska pelästyminen kohottaa hevosen stressitasoa (Temple Grandinin mukaan kestää aina vähintään puoli tuntia, että hevonen rauhoittuu säikähdettyään), ja haluan kouluttamisessa vaihtaa sen mielentilan, joka hevonen on korjattavaan asiaan liittänyt niin haluan myös, että hevonen on mahdollisimman rento ja rauhallinen kun aloitamme koulutuksen. Sillä tavalla päästään nopeammin etenemään ja pysyviin tuloksiin.\nKäytännössä siis aloitetaan hevosen kotona, mieluiten ulkona (hevoset ovat useimmiten rennompia avarassa tilassa kuin esimerkiksi tallissa) eli vaikkapa hevosen tarhassa. Muiden hevosten kannattaa olla lähellä ja näkyvillä, joskin ei samassa tarhassa, ettei tule tungosta. Hevonen on laumaeläin ja lajitovereiden puute nostaa aina sen stressitasoa. Usein aloitamme myös siitä, että hevonen on vapaana, ei siis edes riimussa kiinni. Näin hevosella on täysi vapaus lähteä pois, jos huolestumisraja ylittyy ja me pääsemme nopeammin eteenpäin.\nSiedättäminen aloitetaan jostain sellaisesta asiasta, joka ei vielä itsessään herätä hevosessa minkäänlaista jännitystä. Jos käytetään ruokapalkintoja, mitä lämpimästi suosittelen hevosen motivaatiota nostamaan eli siedätystä nopeuttamaan, opetetaan hevoselle ensin luopuminen ja samalla liitetään äänimerkki (vaikka vihellys) palkintoon. Ruokapalkintoja ei käytännössä koskaan kannata käyttää ilman äänimerkkiä.\nAakonin tapauksessa aloitimme sitten varsinaisen ratsastajaan uudelleen siedättäminen niin, että omistaja nosti kättä hevosen vieressä. Sieltä edettiin eikä kestänyt kauankaan, kun ratsastaja jo istui selässä ja huojui, heilui ja heilutteli raajojaan. Tämä alkupiste on se valohoidolta näyttävä osuus mutta se mahdollistaa siedättämisen nopean etenemisen. Mian blogista voi lukea, mitä kaikkea Aakonin kanssa teimme.\nMia kirjoittaa ensimmäisessä kirjoituksessaan myös hyvin siitä, millaiseksi monelle muodostuu käsitys operantista koulutuksesta, jos katsoo ainoastaan jotain siedättämistä (kuten traileriin, ratsatsajaan, jalannostoon, suihkepulloon, vesiletkuun jne.). Koska korjaamiseen tarvitaan mahdollisimman monta toistoa ja halutaan välttää sitä, että hevonen turhautuu, mikä hidastaa oppimista, pidetään palkitsemistiheys mahdollisimman hyvänä ja edetään aina, kun hevonen on siedättynyt edelliseen vaiheeseen.\nTähän porkkana-automaativaiheeseen ei kuitenkaan ole tarkoitus jäädä. Heti, kun hevonen on oppinut tai tottunut, sille ei suinkaan sysätä porkkanoita jatkuvalla syötöllä. Sitten hevosen kanssa yhdessä olo muuttuu pikkuhiljaa rennoksi yhdessä tekemiseksi, jossa toki joskus voi käyttää ruokapalkintojakin, jos haluaa.\nTakuitahan ei voi antaa: pakoreaktiot yleistyvät todella nopeasti, enkä tietenkään voi taata, etteikö sellainen missään vaiheessa enää käynnisty. Kukaan ei pysty, oli koulutustapa mikä tahansa. Kun hevosen suhtautuminen ratsastajaan kuitenkin muutetaan niin, että ratsastajan selässä olemisesta ja ratsastuksesta tehdään mukavaa ja kannattavaakin, vähenee kuitenkin todennäköisyys sille, että hevonen pukittelisi.\nVielä lyhyesti hevosten käytöstä ja kouluttamisesta: tokihan hevosen kanssa pitää voida tehdä asioita myös muualla kuin tarhassa. Siitä ei kuitenkaan aloiteta. Ensin opetetaan hevoselle tarvittava taito, sitten sitä yleistetään eri paikkoihin.\n23.10.2013 Minna Tallberg1 kommentti\n20.10.2013 Minna Tallberg1 kommentti\n19.10.2013 30.7.2014 Minna TallbergJätä kommentti\nLastauskoulu 2 Nummella 27.10.2013\n4.10.2013 Minna TallbergJätä kommentti\nTulossa Lastauskoulu 2 -päivä, tervetuloa mukaan! Linkki tapahtuman FB-sivulle, jonka pitäisi näkyä myös ei-FB-jäsenille (ilmoittakaa minulle, ellei toimi!):\nKatsojapaikkoja on rajoitetusti.\nLastauskurssi tallillasi 30.11.2013?\n17.9.2013 17.9.2013 Minna TallbergJätä kommentti\nOnko sinulla lastausongelmahevonen, jolle toivot apua? Onko tallillasi jopa mahdollisesti toinen hevonen, jolle tekisi myös hyvää harjoitella lastausta? Etsimme Lastauskoulu 2:n käytännön harjoittelupäiväksi (kesto noin 3 h) 30.11.2013 sopivaa esimerkkihevosta tai -hevosia.\nOlen aina pitänyt nurinkurisena ajatusta, jonka mukaan lastausongelmaista hevosta pitäisi tuoda johonkin koulutettavaksi – jokainen epäonnistunut lastausyritys tai väkisin suoritettu lastaus kun pahentaa ongelmaa entisestään. Kaikkea koulutusta ja etenkin vanhojen ongelmien korjaus kun on tehokkainta aloittaa siellä, missä hevonen on rauhallisin, eli käytännössä hevosen kotona. Siksi päätin tarjota tällaista mahdollisuutta muutamalle hevosenomistajalle lastauskoulu kakkosen yhteydessä.\nKoulutustapa on taatusti hevosystävällinen, saat itse harjoitella hevosesi kanssa asiantuntevassa opastuksessa tai halutessasi voit antaa myös muiden kurssilaisten harjoitella hevosesi kanssa. Maksat itse vain käytännön harjoittelupaikasta.\nKurssin teorialuento pidetään Nurmijärvellä edellisiltana, joten ihanteellisesti käytännön harjoituspäivä pidettäisiin pääkaupunkiseudulla tai Nurmijärvi-Tuusula-Hyvinkää-Järvenpää-Sipoo ym. alueella. Muualtakin saa tarjota hevosta tai hevosia! Ota yhteyttä sähköpostitse m.tallberg@kolumbus.fi tai FB-sivujen kautta: https://www.facebook.com/hevostenkoulutus\n16.9.2013 26.9.2013 Minna TallbergJätä kommentti\nSyksyn ja alkutalven varmistuneet kurssit (ja niihin toimivat linkit!):\n11.-12.10.2013: Positiivinen vahvistaminen hevosten koulutuksessa: 2 h teoria (Nurmijärvi), 3 h käytäntö (Sipoo)\nFacebook-sivu, johon tulevat kurssia koskevat päivitykset: https://www.facebook.com/events/1418021555076363/\nIlmoittautumiset Vision verkkokaupan kautta: http://www.koirakouluvisio.com/hevostuotteet/koulutus/positiivinen-vahvistaminen-hevosten-koulutuksessa.html\nHuom! Kuuntelupaikka tälle kurssille syyskuun loppuun asti vain 10 e (norm. 29 e)! Paikkoja rajoitetusti.\nKurssilla käydään läpi positiivisen vahvistamisen periaatteet ja niiden oikea käyttö hevosten koulutuksessa. Mitä kaikkea voidaan käyttää positiivisena vahvisteena koulutuksessa? Miksi käyttäisin ruokaa kouluttaessani hevosta? Miten saan hevosestani turvallisesti käyttäytyvän, vaikka se innoissaan havittelee ruokaa? Missä vaiheessa ruokapalkinnoista luovutaan?\nVaikka hevosille on kautta aikojen käytetty onnistuneesti myös ruokapalkintoja koulutuksessa, niiden käyttämisessä on omat haasteensa. Jotta hevosharrastajatkin pääsisivät nauttimaan positiivisen vahvistamisen tuomista eduista ilman pelkoa haittapuolista, kannattaa opetella käyttämään niitä oikein.\nOperantisti koulutettu hevonen, joka saa itse kokeilla eri asioita ja jota palkitaan oikeasta toiminnasta, on ilo katsella ja yhteistoiminta on myös ihmiselle palkitsevaa. Videoklipit täydentävät havainnollisin esimerkein teoriaosuuden sisältöä ja käytännön osuudessa osallistujat pääsevät itse harjoittelemaan positiivisen vahvisteen käyttöä kurssihevosten kanssa ja katsojat näkevät, miten positiivinen vahvistaminen vaikuttaa hevoseen.\n1.-2.11.2013; Lastauskoulu 1: Hevosen kouluttaminen lastaukseen: 2 h teoria (Nurmijärvi), 3 h käytäntö (Sipoo)\nFacebook-sivu, johon tulevat kurssia koskevat päivitykset: https://www.facebook.com/events/475362672561020/\nIlmoittautumiset Vision verkkokaupan kautta: http://www.koirakouluvisio.com/hevostuotteet/koulutus/lastauskoulu-1-hevosen-lastaaminen.html\nMiten hevonen opetetaan itse menemään traileriin ja pysymään siellä? Onko väliä, millä tavalla hevonen koulutetaan, kunhan lopputulos on sama: hevonen menee traileriin ja pysyy siellä?\nKäymme videoesimerkein läpi koulutuksen eri vaiheita ja sitä, miten kuljettamisesta tehdään hevoselle ja omistajalle mahdollisimman rauhallinen kokemus.\nMiten varsan kanssa toimitaan ennen ensimmäistä kuljetusta? Mitä tutkimukset sanovat hevosten kuljettamisesta? Entäs sitten, kun kaikki ei sujukaan? Näihin ja moniin muihin kysymyksiin saat vastaukset Hevosen lastaaminen -kurssilla. Käytännön osuudessa näet, miten kouluttaminen toimii käytännössä. Käytännön harjoittelupaikan lunastaneet saavat mahdollisuuden harjoitella eri lastaustapoja kurssihevosillamme.\nKouluttajana toimii ammattitutkinnon suorittanut eläintenkouluttaja Minna Tallberg, joka on onnistuneesti auttanut useita kymmeniä hevosia ja niiden omistajia lastausongelmien ratkomisessa. Teoria 2 h (Vision tilat, Kauppanummentie 8, Nurmijärvi) ja käytäntö 3 h (Pohjois-Sipoo)\n29.-30.11.2013: Lastauskoulu 2: Kun lastaus on ongelma:\n2 h teoria (Nurmijärvi), 3 h käytäntö (paikka varmistuu myöhemmin: talli, jossa on lastausongelmahevonen/hevosia)\nFacebook-sivu, johon tulevat kurssia koskevat päivitykset: https://www.facebook.com/events/426753310769187/\nIlmoittautumiset Vision verkkokaupan kautta: http://www.koirakouluvisio.com/hevostuotteet/koulutus/lastauskoulu-2-kun-lastaus-on-ongelma.html\nLastauskoulu 1:n jälkeen pidettävä Lastauskoulu 2 pureutuu koulutuspäivän aikana muutamaan aitoon lastausongelmaan ja niiden ratkaisuun. Päivä yhdistää teorian ja käytännön niin, että katsojat saavat runsaasti käytännön vinkkejä omankin hevosen lastausongelman ratkaisemiseksi. Kurssi pidetään Uudellamaalla lastausongelmia omaavien hevosten kotitalleilla.\nHuomioithan tullessasi kurssille, että kaikilla kursseilla on videointikielto. Syy siihen on selvä: käytännön harjoittelupaikan lunastaneet saavat mahdollisuuden ohjattuun harjoitteluun ja oppivat myös eniten, mutta heillä pitää olla myös työskentelyrauha ilman pelkoa siitä, että joutuvat nettiin arvosteltavaksi.\nMinnan hevoskursseille omat Facebook-sivut\n10.9.2013 16.9.2013 Minna TallbergJätä kommentti\nYritän ehtiä päivittämään myös kotisivujani tämän vuosituhannen puolella, mutta sitä ennen uusista kursseista saa tietoa FB:ssä, kurssisivun osoite on https://www.facebook.com/hevostenkoulutus ja siellä on ajankohtaista tietoa kursseista ja yksityistuntimahdollisuuksista.\nHevostutkimuksia-ryhmä perustettu Facebookiin\n16.8.2013 Minna Tallberg2 kommenttia\nPerustin hevosaiheisen ryhmän Facebookiin, tervetuloa mukaan! Se löytyy nimellä Hevostutkimuksia ja keskustelu on tervetullutta.\nTyöni puolesta joudun/pääsen perehtymään kaikenlaisiin eläimiä koskeviin tutkimuksiin ja nyt olen mielenkiinnolla päivittänyt tietoni aiheesta hevostenpito. Ilahduttavaa on, että nykyään jo tutkitaan aika paljon kaikenlaista hevosten käyttäytymiseen liittyvää. Jotenkin on kuitenkin hassua, miten kauas hevosen lajityypillisistä tarpeista nykyajan lähtökohtainen hevostenpito on (hevonen yksin, ks. https://minnatallberg.wordpress.com/2013/01/23/hevosen-hyva-elama-osa-2/ ). En siis ole löytänyt yhtään tutkimusta, jonka mukaan hevosten pitäminen yksin karsinassa ja tarhassa edistäisi niiden hyvinvointia millään tavalla. Olen sen sijaan löytänyt lukuisia tutkimuksia siitä, että hevosten pitäminen ryhmässä on niille parempi.\n8.8.2013 10.9.2013 Minna Tallberg2 kommenttia\n29.7.2013 Minna Tallberg2 kommenttia\n8.7.2013 3.8.2019 Minna Tallberg5 kommenttia\n”Jos sitä pelottaa noin paljon, älä vie sitä ihan niin lähelle.”\n25.5.2013 25.5.2013 Minna Tallberg2 kommenttia\nOtsikon lainaus oli omasta suustani. Kävin siis avaamassa suuni. Teen sen aika harvoin, vaikka joskus näkee ihmeellisiä asioita tehtävän eläinten kanssa. Tässä tapauksessa kuitenkin puutuin, vaikkei mitään kovin dramaattista näyttänyt tapahtuvankaan. Yhden pienen koiran elämä kuitenkin helpottui hetkeksi, ja se lienee tarpeeksi.\nMitä sitten tapahtui? Olimme katsomassa isoja eläimiä avoimien ovien tilaisuudessa, missä mukana oli myös pieni, nuori koira omistajineen. Omistaja oli hyvällä asialla, totuttamassa koiranpentuaan isoihin eläimiin. Tapa, jolla se tehtiin, oli kuitenkin koiranpennulle varsin pelottava ja totuttamisen kannalta eversti Carden sanoin (hän viittasi vääränlaiseen ratsastukseen, mutta lausahdus sopii tähänkin tilanteeseen): ”not just useless, but harmful” eli ei ainoastaan tehotonta, vain myös vahingollista.\nOmistajalla oli siis koiranpentu sylissä ja lähestyi isoja eläimiä niin, että oli parin metrin päässä niitä. Tilanne oli fyysisesti täysin turvallinen, aita oli välissä, mutta jo paljon kauempana ollessaan koiranpentu katseli ensin muualle, lipoi huuliaan, haukotteli ja kun omistaja lähestyi isoja eläimiä vielä viisi metriä, pentu jo rimpuili sylissä ja yritti paeta omistajansa olkapään yli. Silloin allekirjoittautunut avasi suunsa ja sanoi sen. ”Jos sitä pelottaa noin paljon, älä vie sitä ihan niin lähelle.” Sellaisessa mielentilassa kukaan ei totu – ei ihminen, eikä eläin. Päinvastoin.\nAsuin ennen vilkkaaan kävelyreitin varrella ja koiranulkoiluttajia oli paljon. Kun hevoset laidunsivat tien vieressä näki monta kertaa tilanteen, jossa koira kävelee ohi muualle katsellen ja omistaja sitten hieman tuohtuneen oloisena pysähtyy, osoittaa hevosia ja sanoo ”Muppe, katso, HEVOSIA!” Ihan kuin Muppe ei olisi tietoinen asiasta – Mupen hajuaisti todennäköisesti kertoi hevosten olemassaolosta jo kauan sitten. Koska tie kulki vain pari metriä hevosista, Muppe yritti kuitenkin koiramaiseen tapaan selviytyä vaikeasta tilanteesta niin hyvin kuin pystyi, eli olla niinkuin ei hevosia olisikaan. Tätä yritti myös edellä mainittu koiranpentu.\nKoirat ovat oikeasti mestarillisia konfliktien välttelijöitä, jos niille annetaan siihen mahdollisuus. Ne katselevat muualle, haistelevat maata, lähestyvät kiertäen ja kaartaen oman tottumisensa tahdissa. Avainsanat ovat juuri nämä: tottumisen tahdissa.\nOli eläin mikä vain, se ei totu, jos sitä viedään niin lähelle uutta asiaa, että sitä jo pelottaa. Se voi oppia olemaan reagoimatta, se voi sulkeutua tai oppia avuttomaksi – mutta se ei totu. Kun totutat eläintä uuteen asiaan, aloita kaukaa ja anna eläimelle mahdollisuus lähestyä omaan tahtiin. Jos se on turvallista, eläin voi olla irti, jos ei, niin pitkä talutin, joka pidetään ihmisen toimesta löysällä, on hyvä vaihtoehto. Kun eläimelle annetaan mahdollisuus tutustua uuteen asiaan omassa tahdissaan, tottuminen käy yleensä hämmästyttävän nopeasti. Oli kyse sitten varsasta ja kuljetusautosta tai koiranpennusta ja lehmästä. Jos sitä varsaa sitten tungetaan kuljetusautoon antamatta sille aikaa tottua siihen voi olla, että saa aikaan suuren ja mahtavan lastausongelman. (Millä todennäköisyydellä muuten, kun katson telkkaria kerran kuussa tai harvemmin, onnistun osumaan siihen hetkeen, kun tanskalainen maajussi lastaa tammaa ja varsaa autoon mitä typerimmällä tavalla?)\nEn jäänyt tätä kaikkea selittämään tälle koiranomistajalle, jonka päivän olin epäilemättä jo vähän pilannut aukaisemalla suutani. Olisi ehkä pitänyt.\nTuikun hevosluento 2.3. Läyliäisissä\n11.2.2013 23.2.2013 Minna TallbergJätä kommentti\nHuom, luennon paikka muuttui:\nLaitan vielä uuden ilmoituksen:\nTuire Kaimion ratsuhevosen koulutus-luennolla tilaa! Saimme isomman luentotilan ja nyt mahtuu vielä mukaan. Eli laita pikaisesti viestiä Satulle sähköpostiin vainikan.aitta@gmail.com.\nLuento siis lauantaina 2.3 klo 15 Sajaniemen taidemäessä, Sajatie 413, 12630 Sajaniemi (Loppi)\nHinta 25 €, sis 3 tunnin luennon ja kahvit ja pullat!”\n2.2.2013 4.5.2014 Minna Tallberg1 kommentti\nPitääkö hevosta juoksuttaa?\nJos olet käynyt ratsutallilla, olet varmasti nähnyt hevosia juoksutettavan ympyrällä. Useimmiten ravissa ja laukassa, monesti sivuohjilla, chambonilla tai pessoasysteemillä varustettuna. Juoksuttaminen kuuluu jokaisen hevostytön ja –pojan vakiotaitoihin, ja esimerkiksi nuoria hevosia juoksutetaan usein aina ennen ratsastusta. Pitääkö hevosta siis juoksuttaa?\nSillä tavalla kuin useimmiten näkyy tehtävän, mielestäni ei. Olen nähnyt muutamia tosi hyviä juoksutustapoja, mm. eversti Carden tekemänä sellainen, missä hevonen hyvin hallitusti ja kootussa ravissa teki (suoralla uralla) siirtymiä ja harjoitteli pikkutarkasti säätymään ihmisen haluamalla tavalla. Mutta aika usein kuitenkin juoksutus näyttää olevan jonkunlainen kestävyysharjoitus tai ylimääräisen energian purkamiskeino, joka joskus johtaa siihen, että etupainoinen, kiihtynyt hevonen juoksee kymmeniä ja taas kymmeniä ympyröitä ravissa ja laukassa.\nMitä hevonen sellaisesta oppii? Lähinnä väärän liikkumistavan, joka paitsi tekee lisätyötä kouluttajalle myös kuluttaa hevosen terveyttä. Lujaa ympyrällä liikkuminen on huima rasitus hevosen jaloille, eikä kiihtyneenä juokseminen ole hevosen mielelle terveellistä sekään. Se käytös mitä harjoitetaan, vahvistuu – haluatko sinä varmasti vahvistaa hevosessasi pakoon juoksemista? Paljon parempi ratkaisu olisi tehdä hevosen elinolosuhteista sellaiset, että se sekä ylläpitää peruskuntoaan liikkumalla vapaasti että saa purkaa ylimääräisen energiansa, ei ”pää viidentenä jalkana” liinassa juosten. Koska hevonen voi juoksuttaessa sivuohjien tai muiden apuohjien kanssa oppia joko nojaamaan ohjiin tai sitten pitämään päätään staattisesti paikallaan vältellen epämiellyttävältä tuntuvaa, heiluvaa tuntumaa, se ei ole paras tapa opettaa nuorta hevosta reagoimaan kuolaimeen. Jos hevonen tarvitsee lisää kuntoa, maastoilu vaihtelevassa maastossa on paljon parempi tapa. Jos ratsastaja ei uskalla nousta nuoren hevosen selkään sitä ensin väsyttämättä liinassa, on koulutus pahasti pielessä.\nAmerikkalaisen eläinlääketieteen tohtorin ja Pennsylvanian yliopistollisen hevossairaalan kirurgin Michael W. Rossin mukaan hevosenomistajien pitäisi etsiä vaihtoehto juoksuttamiselle. Hänen mukaan ympyrällä juoksuttaminen pahentaa ontumista ja voi johtaa kroonisiin nivelrikkomuutoksiin hevosen myöhäisemmässä elämässä. Rossin mukaan jokainen kääntyvä askel hevosen elämässä vastaa kahta askelta suoralla uralla: päivittäinen juoksuttaminen voi siis lyhentää hevosesi käyttöikää valtavasti. Vaihtoehtona hän esittää ohjasajoa, maasta käsin työskentelyä ja hevosen kanssa yhdessä liikkumista esimerkiksi tehtäväratoja tehden. (Lähde: The Horse.)\nYksikään hevosharrastaja ei halua hevoselleen pahaa juoksuttamalla sitä. Olisi kuitenkin paikallaan harkita jokaista juoksutuskertaa tarkasti. Onko se tarpeellinen? Onko siitä enemmän hyötyä vai haittaa hevoselle?\n22.1.2013 22.1.2013 Minna Tallberg12 kommenttia\nHevoset ja ruokailu\n18.1.2013 6.12.2014 Minna Tallberg1 kommentti\nTähän tekstiin pari vuotta myöhemmin kirjoitettu jatko-osa: https://minnatallberg.wordpress.com/2014/11/27/olin-vaarassa/\nNykyään on jo hyvin tiedossa, että hevosille ihanteellinen ravinto on hyvä korsirehu ja ihanteellinen ruokintatapa jatkuva korsirehu. Mikä on sitten hyvä korsirehu? Nina Jaakkolalla on sivuillaan aiheesta hyvin kirjoitettua: http://hevosenruokinta.blogspot.fi/p/heinan-laatu-ja-maara.html – tekstiä on pitkästi, mutta ihan jokaisen hevosihmisen pitäisi lukea se. Hyvää heinää voi olla vaikea löytää, mutta tänä päivänä on jo paljon valinnanvaraa siinä, mitä ostaa. Säilöheinän tuleminen on tehnyt ruokinnan paljon helpommaksi: kuivaan heinään on ilmeisen vaikea saada sekä tarpeeksi valkuaista että tarpeeksi vähän sokeria. Nina Jaakkola tekee myös ruokintasuunnitelmia hevosille ja voin suositella sellaisen tilaamista: tänä vuonna omille hevosilleni riitti pääosin yhden mineraali-vitamiinitiivisteen antaminen hyvän heinän lisäksi.\nTapana on ruokkia hevosia kolme kertaa päivässä. Tämä saa kuitenkin aikaan sen, että varsinkin öisin ruokintaväli jää hevoselle aivan liian pitkäksi. Koska hevosilla mahahaava on valitettavan yleinen, pitäisi mielestäni jokaisen hevosen saada olla ennaltaehkäisevästi jatkuvalla heinällä. Miten sitten toteuttaa tämä, kun vain pieni osa hevosista (lähinnä imettävät tammat ja kasvavat varsat ja nuoret) voivat olla vapaalla heinällä lihomatta liikaa?\nTähän mennessä mielestäni paras keksintö on tämä:\nKuvassa on siis metallinen heinähäkki, jollaisia saa mm. Kellfriltä. Häkissä on katto päällä, mikä varmistaa heinän säilymisen hyvänä sateellakin. Kahden melko tiheäsilmäisen 3,5 x 3,5 m verkon alla on säilöheinäpaali. Nämä verkot ovat Vainikan aitalta. Yksi verkko ei vielä hidasta hevosten syömisnopeutta tarpeeksi, mutta kahdella verkolla heinämenekki on hyvin samantapainen kuin jos jokaiselle hevoselle annettaisiin niiden suositeltu vuorokausiannos.\nKovalla pakkasella poistamme toisen verkon, jolloin hevoset ovat vain jonkun verran hidastetulla vapaalla heinällä. Heinähävikki on tällä systeemillä olematon ja mitä parasta, voimme olla varmoja siitä, ettei hevosillemme kehity mahahaava ainakaan liian pitkien ruokintavälien takia. Hevosten suolistoon ei myöskään päädy hiekkaa siksi, että heinä syötettäisiin maasta.\nHeinäverkko on kengällisille hevosille hankala siksi, että kenkä saattaa juuttua verkkoon hevosen kuopiessa verkkoa. Metallinen heinähäkki vähentää tämän riskin minimiin.\nKilpahevosetkin pärjäävät paremmin heinällä\n25.11.2012 Minna TallbergJätä kommentti\nJotakuinkin näin voidaan tiivistää ruotsalaistutkimusta, jossa 16 nuorta ravihevosta pidettiin väkirehutta hyvällä säilöheinällä. Ja kuten aika moni meistä on huomannut, pääosin heinäruokinnalla (edelleen sitä hyvää heinää!) hevoset voivat paremmin. Kokeen hevosista yksikään ei sairastunut ähkyyn, lannehalvaukseen eikä yksikään kehittänyt stereotyyppistä käyttäytymistä.\nTuire Kaimion hevoskurssi 2\n28.10.2012 28.10.2012 Minna TallbergJätä kommentti\nJÄRJESTÄMME TUIRE KAIMION RATSUHEVOSEN KOULUTUSPÄIVÄN\nEspoossa Oittaalla, Cypistallin maneesissa, osoitteessa Kellonummentie 14 sunnuntaina 16.12.12 klo 11-18.\nPäivän aikana käydään läpi sekä nuoren että vanhemmankin ratsun peruskoulutusta ja sitä, miten koulutuksessa edetään.\nklo 11.00-13.00 käytännönharjoittelua, kaksi ryhmää\nklo 13.00-16.00 lounas, avointa keskustelua ja teoriaa\nklo 16.00-18.00 käytännönharjoittelua, kaksi ryhmää\nKurssipäivä on yksi kokonaisuus johon osallistutaan käytännönharjoittelijana joko omalla tai kurssihevosella tai pelkästään katsojana. Käytännönharjoittelupaikkoja on rajoitetusti.\nHinta: katsojalta 60 euroa sisältäen katsojamaksun aamu- ja iltapäivältä sekä keittolounaan kahveineen että teorian.\nKäytännönharjoittelijalta 80 euroa sisältäen käytännönharjoittelun aamu- tai iltapäiväryhmässä omalla tai kurssinpaikan hevosella, katsojamaksun aamu- ja iltapäivältä sekä keittolounaan kahveineen että teorian.\nMahdollisia talli- tai tarhapaikkoja vieraileville kurssihevosille voi tiedustella etukäteen Kiti Santamalalta: 040-5340323 tai kiti.santamala@kolumbus.fi.\nKursseille osallistumisen edellytyksenä on, että osanottaja on joko osallistunut Tuire Kaimion luennolle Miten hevonen oppii tai on tutustunut vastaavaan osioon kirjassa Hevosen kanssa.\nTiedustelut ja sitovat ilmoittautumiset 25.11.2012 mennessä katri.santasalo@pp.inet.fi. Ilmoittautumisen yhteydessä tulee myös mainita mahdollinen erityisruokavalio.


« joulukuu 2008 | Memoria volatilis | helmikuu 2009 »\nQuoth the raven, "Happy birthday"\nTänä vuonna tulee kuluneeksi 200 vuotta Suomen sodan loppumisesta ja Edgar Allan Poen syntymästä. Poen syntymäpäivä oli jo eilen 19.1., mutta eiköhän hänen kunniakseen ehdi juoda amontilladoa myöhemminkin (lasi varmaan riittää, ei tarvitse juoda koko tynnyriä).\nLähettänyt – Sent by Jussi | 07:22\nHaudan takaa uusia levyjä julkaisevat artistit kuten Freddie Mercury ovat jo huono vitsi ja Elviskin on tehnyt kuolleena pari kiertuetta, mutta se on jo uutinen, että Pekka Strengiltä julkaistaan kolmas levy.\nEdit: EMI:n sivuilta löytyi lisätietoa.\nV2.fi: Pekka Streng julkaisee haudan takaa\nLähettänyt – Sent by Jussi | 07:56\nAjattelin kokeilla Google Readerin Jaetut otsikot -toimintoa. Eli kiinnostavia, hauskoja tai muuten vaan kiintoisia juttuja (uutisia, blogimerkintöjä, keskustelupalstojen viestejä yms.) löytyy vastaisuudessa täältä (ja tuolta oikeasta reunasta).\nIstanbul on luultua vanhempi\nNykyisen Istanbulin alueella on ollut asutusta luultua kauemmin. Juna-aseman rakennustöiden yhteydessä on löytynyt hauta, joka peräisin ajalta n. 6000 eKr. Varsinainen kaupunki sai alkunsa 660-luvulla eKr. kun kreikkalaiset perustivat Byzantion-nimisen kaupungin. Vuosina 330-1453 kaupunki oli Bysantin valtakunnan pääkaupunki nimellä Konstantinopoli. Vuonna 1453 osmanit valtasivat Konstantinopolin, mutta kaupungista tuli virallisesti Istanbul vasta 1930-luvulla.\nBBC News: Istanbul's ancient past unearthed\nLähettänyt – Sent by Jussi | 14:47\nEgyptistä löytyi kuningatarmuumio\nSakkarasta vastikään löydetystä pyramidista on löydetty muumio, jonka arvellaan olevan kuningatar Seshestetin muumio. 4300 vuotta sitten elänyt Seshestet oli kuudennen dynastian perustaneen kuningas Tetin äiti ja hallitsi Egyptiä 11 vuotta.\nBBC News: Mummy of female pharaoh uncovered\nAntiikin Kreikassa baari oli kotona\nAntiikin Kreikan tavernoista ei ole löytynyt paljoa arkeologisia todisteita, vaikka kirjallisissa lähteissä tavernakäynnit mainitaan usein. Syyksi arvellaan nyt sitä, että tavernanpitäjien koteja käytettiin asumisen lisäksi ravitsemusliikkeenä eikä erillisiä tavernarakennuksia ollut juuri lainkaan. Kotibileet ovat siis ikivanha keksintö.\nTelegraph: Ancient Greeks 'loved a good night in' say researchers\nLähettänyt – Sent by Jussi | 23:16\nKuukkelinpesään lukijat menneet on\nOlen vähitellen siirtymässä Blogilistan käyttämisestä Google Readeriin. Hyviä puolia on se, että kaikki syötteet (uutiset, keskustelufoorumit, blogit) saa tilattua samaan paikkaan. Lisäksi sillä saa seurattua kätevästi blogeja, jotka eivät ole Blogilistalla. Huonoja puolia on se, ettei syötteistä saa tehtyä jaettavaa listaa, ainoastaan yksittäisiä merkintöjä voi jakaa muille.\nPiraattituotteet eivät ole mikään uusi keksintö. Jo viikinkiajalla kaupiteltiin väärennöksiä aitoina tuotteina. Yksi esimerkki ovat miekat. Viikinkiaikaisista haudoista on löydetty paljon miekkoja, joissa on "tavaramerkki" Ulfberht. Kyseisen sepän miekat olivat aikansa parhaimpia ja kestävimpiä. Huijarit ryhtyivät tekemään miekkoja huonommasta materiaalista ja väärensivät miekkaan Ulfberhtin puumerkin. Huijatuksi tullut tuskin tuli perumaan kauppoja, sillä hänen miekkansa todennäköisesti hajosi taistelussa ja huijauksen uhri sai surmansa. Nykyajan piraattikauppiaiden uhreiksi joutuneet selviävät rahan menetyksellä.\nGuardian: 1,000 years on, perils of fake Viking swords are revealed\nKirjakauppojen alennusmyynnit ovat alkaneet. Tilasin Akateemisen alesta Tom Hollandin kirjan Persian tuli ja Menzies Gavinin kirjan 1421 Kun Kiina löysi maailman. Suomalaisen alennusmyynnistä tilasin Tacituksen Keisarillisen Rooman historian, Michael Whiten Firenzen salaliiton ja Eleanor Hermanin Kuninkaiden rakastajattaret.\nLähettänyt – Sent by Jussi | 06:41\ntammikuu 07, 2009\nMaapallon ilmastohistoria vuoden tiedekirja\nVuoden tiedekirjaksi on valittu Juha Pekka Lunkan Maapallon ilmastohistoria.\nYLE: Ilmaston historian kuvaus vei tiedekirjapalkinnon\ntammikuu 04, 2009\n50 faktaa minusta (11-20)\n11. En ole nähnyt UFOa, kummitusta tai enkeliä enkä ole muutenkaan kokenut mitään yliluonnollista. En myöskään usko horoskooppeihin enkä ennustuksiin.\n12. Pidin nuorempana Alistair MacLeanin kirjoista, erityisesti niistä, jotka sijoittuivat merelle (esim. Saattue Murmanskiin). Luin paljon myös muita meriseikkailuja, mutta olen siltikin maakrapu.\n13. Minulla on ollut elämäni aikana kaksi koiraa ja yli kymmenen kissaa.\n14. En erityisemmin pidä sienistä, erityisinhokkini ovat purkkiherkkusienet. Tuoreet herkkusienet ovat poikkeus, samoin kuin metsästäjänleike.\n15. Horoskooppimerkkini on rapu.\n16. Olen allerginen keltaiselle kiiville, mutta en vihreälle kiiville.\n17. Lukiossa ollessani mieliaineeni oli fysiikka ja harkitsin ryhtymistä fyysikoksi. Sitten fysiikanopettajani sanoi, että minusta tulisi hyvä keskitason fyysikko. Ilmeisesti se oli tarkoitettu jonkinlaiseksi kehuksi, mutta kuka haluaa opiskella vuosikausia tullakseen keskinkertaiseksi? Päädyin lopulta IT-alalle.\n18. Ensimmäinen ostamani LP-levy oli ZZ Topin Afterburner. Suurin syy ostokseeni taisi kyllä olla kannessa ollut avaruussukkulan ja hot rodin yhdistelmä (olin 11-vuotias), mutta tykästyin itse musiikkiinkin. Fanitin ZZ Topia Recycler-levyyn asti, bändin sen jälkeiset tuotokset eivät ole vakuuttaneet.\n19. Kun vuokrasin The Fifth Element -elokuvan ensi kertaa, katsoin sen saman tien kolme kertaa putkeen. Koska se oli niin hyvä. SciFissä ei nykyisin ole enää huumoria, ainoastaan synkistelyä (ja toisinaan Keanu Reeves).\n20. Autoni on Honda Civic ja sen takaikkunassa on Kiroileva siili -tarra.\nLähettänyt – Sent by Jussi | 23:36\ntammikuu 02, 2009\nVietimme uuden vuoden Wienissä. Kävimme Wienin filharmonikkojen konsertissa ja katselimme nähtävyyksiä muutaman päivän ajan.\nWien sai alkunsa roomalaisten Vindobona-nimisestä sotilasleiristä, joka oli käytössä 400-luvulle asti. Wienin roomalaisaikaan voi tutustua paikan päällä Römermuseumissa.\nWienin keskuspaikka on 1100-luvulla rakennetun Stephansdomin eli Pyhän Tapanin tuomiokirkon aukio. Sen ympäristössä on paljon kauppoja ja pääkävelykatu Kärntner Strasse vie Stephansplatzilta Karlsplatzille, jonka läheisyydestä löytyvät mm. Wienin valtionooppera ja hotelli Sacher. Stephansplatzilta voi myös vuokrata vossikan, jos haluaa kiertää Wieniä vanhaan tyyliin.\nAm Hof -aukiolta löytyy muistomerkki, joka pystytettiin ruotsalaisista (ja suomalaisista hakkapeliitoista) 30-vuotisessa sodassa saadun voiton muistoksi. Samalta aukiolta löytyy myös Türkenkugel, Wieniä piirittäneiden turkkilaisten kaupunkiin ampuma tykinkuula, joka on kullattu ja laitettu talon seinään muistoksi turkkilaisten voittamisesta.\nHofburg on Habsburgien keisarillinen palatsi, jonka rakentaminen aloitettiin jo 1200-luvulla. Nähtävää riittää, joten Hofburgissa vierailemiseen kannattaa varata koko päivä. Aarrekammiossa (Schatzkammer) on kullan, jalokivien, kruunujen, korujen ja muun sellaisen lisäksi mm. yksisarvisen sarvi ja Graalin malja. Jos haluaa käydä kaikissa Hofburgin alueen museoissa, pitänee varata viikko.


Mittaa Etäisyys | Hyvät Ja Huonot Uutiset\nMittaa etäisyys: Jos anturi on sijoitettu vesilinjaan tai mihin tahansa kölin pään yläpuolelle, mittaa etäisyys kaikuanturin sijainnista veneen köliin. Anna tämä arvo positiivisena lukuna. Jos kaikuanturi on sijoitettu kölin pohjaan ja haluat tietää veden todellisen syvyyden, mittaa etäisyys kaikuanturista vesilinjaan. Anna tämä arvo negatiivisena lukuna.\nTurku Kartta Mittaa Etäisyys Turun karttapalvelu Guide map of the Region of Helsinki Turku lääketiede 2015 hyväksytyt Kauhajoki Kartta Retkeilijän sää, osa 2: Onko siellä lunta? Näin ennakoit lumen Auton käsinpesu turku uhrilähteenkatu Lihaksen kasvu lisäravinteet Laajavuori jyväskylä hinnasto RANNIKON PUOLUSTAJA.\nKartta Mittaa Etäisyys Mittanauha : Smart Measure – Google Play ‑sovellukset Auto Distance – Google Play ‑sovellukset Sports Tracker Juoksu Pyöräily – Google Play ‑sovellukset Auto Distance – Google Play ‑sovellukset GPS Nopeusmittari, Matka Mittari.\nkartta mittaa etäisyys. Google Maps: Kuinka mitata kahden pisteen välinen etäisyys ITIGIC Google Maps: Kuinka mitata kahden pisteen välinen etäisyys ITIGIC. Etäisyyden mittaaminen Google Mapsilla nyt helpompaa Teknavi Metsästäjät kartalla for Android APK Download.\nAseta etäisyys laskenta yksityiskohtaista näkymässä voit klikkaa painike (Suurenna kartalla),\nMittaa alueen ja ympärysmitan on maantieteelliset kartat maailmassa. Mittausalue maailmankartalle. Manuaalisesti satelliittiantenni mihinkään satelliitti verkossa.\nechoMAP CHIRP 40/50/70/90 sarja – Köliasetuksen.\n– Mittaa etäisyys: Jos anturi on sijoitettu vesilinjaan tai mihin tahansa kölin pään yläpuolelle, mittaa etäisyys kaikuanturin sijainnista veneen köliin. Anna tämä arvo positiivisena lukuna. Jos kaikuanturi on sijoitettu kölin pohjaan ja haluat tietää veden todellisen syvyyden, mittaa etäisyys kaikuanturista vesilinjaan. Anna tämä arvo negatiivisena lukuna.\nGOOGLE MAPS – MITTAA JA LASKE ETÄISYYS KARTALLA -.\n– Google Maps – Mittaa ja laske etäisyys kartalla Google Maps on ottanut käyttöön uuden työkalun, jonka avulla voit mitata kahden pisteen (tai enemmän) etäisyyttä kartalla. Käytännön tarkoituksiin, hauskuuteen tai uteliaisuuteen tämä työkalu on käytettävissä napsauttamalla karttaa hiiren kakkospainikkeella. Tässä esimerkki\nTyökalurivi (mittaa, nimet jne.) Linkki täyteen karttapalveluun Upotuksen koko: X pikseliä Kopioi alla oleva sivulle, jonne haluat lisätä upotuksen: Linkki on.\nMittaa tämän työvaiheen aikana muutama kerta laudan etäisyys seinään ja säädä tarvittaessa rakoja niin, että lattiasta tulee seinän suuntainen. E. Jätä vielä kaksi viimeistä seinän viereen tulevaa lautaa kiinnittämättä. Mittaa ja tarvittaessa halkaise viimeinen lauta.\nMittaa jalkaterän pituus näin: 1. Aseta paperi lattialle seinää vasten. 2. Laita kantapää kiinni seinään. 3. Vedä viiva paperiin isovarpaan yläpuolelle. 4. Mittaa etäisyys paperin alusta viivaan ja katso sitä vastaava kokonumero taulukosta.


Kehitysvamma- ja autismialan järjestöt: Rahoitus varmistettava uudessa vammaispalvelulaissa | Tukiliitto\nYK:n vammaissopimuksen henki ei näy riittävästi vammaispalvelulakiluonnoksessa. Kehitysvamma- ja autismialan järjestöt lähettivät asian korjaamiseksi päättäjille yhteisen viestin.\nKehitysvammaisten Tukiliitto, Kehitysvammaliitto, Autismiliitto ja ruotsinkielinen FDUV ovat yhtä mieltä siitä, että lain tavoitteena tulee olla tarpeenmukaiset palvelut kaikille vammaisille henkilöille iästä tai vamman laadusta riippumatta. Nyt vaarassa ovat esimerkiksi lievemmin kehitysvammaisten, autismikirjon ja yli 65-vuotiaiden vammaisten henkilöiden palvelut. Kehitysvamma ja autismikirjo ovat pysyviä, mutta tarpeenmukaisilla vammaispalveluilla voidaan tukea elämänhallintaa ja osallisuutta.\nJärjestöt ovat huolissaan rahoituksen riittävyydestä ja oikeasta kohdentumisesta tulevassa vammaispalvelulaissa. Väliinputoajaryhmiä on vaarassa syntyä riittämättömien resurssivarausten, lain rajausten ja kohtuuttomien asiakasmaksujen takia.\nLain pykälät tulee myös kirjoittaa riittävän velvoittaviksi. Muutoin pelkona on, että lakia sovelletaan kirjavasti eri puolilla maata ja riskinä on, että vammaisten ihmisten tukeen varatut rahat valuvat hyvinvointialueilla muihin palveluihin. Tällöin valtakunnallinen yhdenvertaisuus ei toteudu.\nLakiesitykseen on tullut lausuntokierroksen jälkeen parannuksia. Edellä luetellut ongelmakohdat osoittavat kuitenkin, että lakiesityksessä on edelleen sisällöllisiä puutteita ja rahoitukseen liittyviä ongelmia. Kehitysvamma- ja autismialan järjestöt toteavat yksimielisesti, että on tärkeää jatkovalmistella lakia edelleen ja tehdä tarvittavat korjaukset avoimessa lainvalmistelun prosessissa.\nLue lisää aiheesta Lakimies vastaa: Onko henkilökohtaisen avun voimavararajaus YK:n vammaissopimuksen vastainen?


Metropolia mukana kehittämässä uudenlaista orgaanista aurinkopaneelia yhdessä VTT:n kanssa | Metropolia\n4.6.2019 - 12:00\nVTT on kehittänyt orgaanisen aurinkopaneelin, jossa painokoneella voidaan toteuttaa aurinkopaneelirakenteita monivärisinä muotoina. Nämä antavat aurinkopaneeleille ilmettä ja tunnistettavuutta. Joustavat ja ohuet paneelit voidaan liittää esim. suoraan julkisivulaseihin ja erimuotoisiin pintoihin.\nAurinkopaneeleiden keräämää energiaa voidaan hyödyntää esim. anturoinnissa keräämään tietoa erilaisia IoT -ratkaisuita varten.\nPuolitoistavuotisen hankkeen (Liwe facades) aikana hankkeeseen suoritettiin useita harjoitteluita ja sen tutkimustuloksista kirjoitettiin viisi päättötyötä. Opiskelijoita oli hankkeen aikana mukana useista tutkinto-ohjelmista, kuten Environmental Engineering, Energia- ja ympäristötekniikka, Electronics ja Konetekniikka.\n”Se, että Metropolia pääsee mukaan tällaisen aivan uudentyyppisen tekniikan kehittämiseen, kertoo siitä, että monialaista osaamistamme arvostetaan. Projekti oli opiskelijoiden mielestä todella mielenkiintoinen ja opettava, ja myös Metropolian henkilökunta sai vahvistaa ammatillista osaamistaan hankkeen aikana”, projektipäällikkö Antti Tohka totesi tyytyväisenä hankkeen tuloksiin.\nMetropolian osuus hankkeessa oli:\nOPV paneeleiden testaukset sisällä ja ulkona (mittausympäristön rakentaminen)\nOPV paneeleiden mekaanisen rasituksen testaus\nKiertotaloustarkastelut OPV paneeleille\nMetropolian ja VTT:n lisäksi hankkeessa mukana olivat: PES-Arkkitehdit, Artic Kaihdin, Optitune\nTutkimushankkeen rahoitti Business Finland\nHankkeessa syntyivät seuraavat insinöörityöt:\nZachary Taylor: O.P.V. Transportable Power Station : Sun-Brella\nTiia Mikkonen: VTT’S LIWE Facades OPV Solar Cell Efficiency : Efficiency testing of solar cells behind various materials\nOlga Kucherenko: Life cycle assessment of gravure printed organic photovoltaic solar panels\nKhanh Dao Le Cam: The outdoor test of organic photovoltaic cells\nHemanta Bhattarai: Effect of mechanical stress on organic photovoltaics due to bending\nProjektipäällikkö Antti Tohka


Blogi: Kalatalouspolitiikan tavoitteena alkutuotannon kehittäminen - Luonnonvarakeskus\nEtusivu > Blogiartikkelit > Blogi: Kalatalouspolitiikan tavoitteena alkutuotannon kehittäminen\n7.1.2020 Blogiartikkelit\tJari Setälä Kala\nKilpailukykyisen toimintaympäristön kehittäminen ei ole helpoimpia tehtäviä, koska alan ulkopuolisilla tekijöillä on suuri vaikutus kalatalouteen. Erityisesti ympäristöpolitiikka vaikuttaa kalatalouden toimintaedellytyksiin. Vesiviljelyssä on jo vuosikymmeniä rakennettu tiiviimpää yhteistyötä ympäristöviranomaisten kanssa.\nEdistys on ollut tuskastuttavan hidasta, mutta jotain on saatu aikaiseksi: Uusia lupia on pitkästä aikaa myönnetty niin merelle, sisävesille kuin kiertovesikasvatukseen. Vesiviljelyssä tavoitellaan noin 12 miljoonan kilon lisäkasvua, josta vajaa 4 miljoonaa kiloa voi toteutua jo nyt myönnettyjen uusien lupien avulla. Suurin osa uudesta kapasiteetista on syntynyt suurin panostuksin kiertovesikasvatukseen, jossa ruokakalan tuotantoa ei ole vielä saatu kannattavaksi.\nKemiönsaareen perustettiin ensimmäinen kotimainen kalajauhotehdas. Kalajauhotehdas oli suomalaisen kalatalouden strateginen investointi, joka paransi suomalaisen silakankalastuksen toimintaedellytyksiä. Investoinnilla luotiin uudet merkittävät markkinat silakankalastajille ja myös kilpailukykyä Suomen vesiviljelylle. Investointi mahdollisti Itämeren ravinteita kierrättävän kalarehun ja ympäristöystävällisen kotimaisen arvoketjun.\nKalajauhotehdas loi vakautta silakan hintoihin, millä on ollut suuri merkitys tilanteessa, jossa elintarvikesilakan vientiä on rajoitettu ja turkistalous on laskusuhdanteessa. Laskevat kalastuskiintiöt ovat silakankalastuksen ja silakkateollisuuden suurin ongelma. Myönteistä on, että silakan dioksiinipitoisuudet laskevat edelleen ja silakan jalostus elintarvikkeeksi kiinnostaa jälleen teollisuutta. Myös lisäarvotuotteiden ja sivuvirtojen tutkimukseen panostetaan.\nRannikkokalastus on edelleen pahoissa vaikeuksissa. Hylkeiden ja merimetsojen aiheuttamia ongelmia ei ole erilaisissa yhteistyöelimissäkään pystytty ratkaisemaan tai lieventämään. Kalastajat pitävät rakenneohjelmasta maksettuja hylje- ja merimetsokorvauksia riittämättöminä ja epäoikeudenmukaisesti kohdistettuina. Kalastuksen innovaatio-ohjelmassa testattavat hylkeenkarkottimet saattavat olla osaratkaisu haittojen lieventämiseksi.\nKalastajien määrä rannikolla laskee ja keski-ikä nousee. Uusia kalastajia on tullut vähän. Aloittavien kalastajien tukimuodot eivät nykyisellään toimi. Saaliiden vähentyessä yhä useampi kalastaja jalostaa ja myy saaliinsa suoraan kuluttajalle. Rahastosta on voitu tukea jalostusta tai muita tuotannon monipuolistamiseen liittyviä investointeja niin meri- kuin sisävesialueella.\nSisävesien kaupallisen kalastuksen kehitysedellytykset ovat olleet rannikkoa paremmat. Sisävesikalastuksen pyyntitekniikan kehittämiseen paneudutaan kalastuksen innovaatio-ohjelmassa ja kalatalousryhmien rooli sisävesikalastuksen kehittämisessä on ollut paikoin merkittävä. Erityisesti Kainuuseen ja Pohjois-Suomeen on saatu uusia nuoria kalastajia. Näille alueille on myös syntynyt kalastajien yhteenliittymiä, jotka jalostavat paikallisia tuotteita.\nSisävesien muikku- ja kuhasaaliit ovat kasvaneet ja särkikaloja hyödynnetään entistä tehokkaammin. Tuontilohen korkea hinta on parantanut luonnonkalan kehitysedellytyksiä. Luonnonkalan menekki on ollut hyvä ja kalanjalostusteollisuus on etsinyt vaihtoehtoisia raaka-aineita sekä panostanut luonnonkalan keräilyyn. Kalastajien keskinäinen yhteistyö ja tietojen vaihto on sosiaalisen median avulla tiivistynyt.\nBlogi on julkaistu Euroopan meri- ja kalatalousrahaston Suomen toimintaohjelman verkkoportaalissa 3.12.\nPeriaatteessa lihaproteiini on korvattavissa kalaproteiinilla, mutta ravitsemuksen näkökulmasta pitäisi ottaa huomioon ruokavalion kokonaisuus ja myös muut ravintoaineet. Kalan hinta ja saatavuus vaikuttavat kuluttajien kalan käyttöön. Kotimaisen kalan saatavuudella on rajoitteensa, mutta tuontikalaa saa tarpeen mukaan. Viime vuosina lohen korkea maailmanmarkkinahinta on hillinnyt kalan kysynnän kasvua.\nKuinka suuri osuus eläinproteiinista voitaisiin korvata kaloista saatavalla proteiinilla?


Vuoden urheilija | F1-Forum\nOnnistuin siinä missä moni epäonnistuu - nollatoikki :ahem:\nNo, kerkesin äänestää jo Vuoden eteläkarjalaista urheilijaakin.\nAika hyvin moottoriurheilijat olleet esillä kv-mediassa..\nEtpä sentään ihan kokonaisuudessaan. Minä ehdin äänestää vuoden kainuulaistakin.\nKovalaisen Heikki voitti tittelin monesti, mutta ei viime vuosina.\nLaitan huvikseen veikkauksen eri kategorioista. Ei toiveeni, vaan ennustukseni siitä, miten illalla käy.\nTässä linkki sivulle, josta näkee, keitä urheilijoita on ehdolla eri kategorioissa.\n1. Antti Ruuskanen\n3. Mikko Ilonen\nVuoden sykähdyttävin hetki: Iivon ja Mustin hiihdon sprinttiviestin olympiakullan ratkeaminen loppukiritaistelussa\nLäpimurto: Iivo Niskanen\nEsikuva: Ari-Pekka Liukkonen\nTaustavoima: Pekka Tähti (ratakelaajien huoltaja ja teknikko)\nUrheilumarkkinointiteko: Nordic Fitness Expo 2014 (kilpailu- ja messutapahtuma)\nUrheilujournalismi: Juha Kanerva (Urheilusanomat)\nUrheiluseura: Joutsenon Kullervo (satavuotias yleisseura)\nKimi Räikkönen. Nyt tai ei ikinä.\nMäkäräisen valitsisin. Vaikka Olympialaisista ei mitaleita tullutkaan, niin MC-titteli on kova saavutus, mun mielestä Olympiakultaa suurempi, koko kausi vaaditaan kovia suorituksia kaikissa kisatyypeissä. Ainoa syy kyseenalaistaa Mäkäräisen MC-titteliä olisi, että Domracheva dominoi Olympialaisia, ja olisi voinut niillä tuloksilla MC-kisoista voittaa MC-tittelin.\nJauhojärvi/Niskanen ei minusta olleet vuoden urheilijat. Olympiakulta ei saa viedä huomiota, että ovat hädintuskin top 10-hiihtäjiä, Mäkäräinen on vähintäänkin top 3-ampumahiihtäjä.\nMikko Ilosen kohdalla tuntuu, että golfin puolestapuhujat pitävät häntä vuoden urheilijana, golfista piittaamattomat eivät häntä noteeraa. Itse välitän golfista, mutta let's not get carried away. Mikolla on silti matkaa aivan huipulle. Mikosta vuoden urheilija, sitten kun hän on top 10:ssä/voittaa majorin/FedEx Cupin, tms.\nTuukka Raskilta odottaisin Stanley Cupia/maajoukkuetitteliä pelaava maalivahtina, ennen kuin valitsisin hänet vuoden urheilijaksi.\nJa moottoriurheilussa odottaisin voittoja korkeimmalla tasolla (F1, IndyCar, WEC, WRC, MotoGP) ja top 3:a pisteissä, mieluiten mestaruutta.\nEdit: Ruuskanen unohtui. En antaisi titteliä hänelle, ei ollut tarpeeksi selvästi vuoden paras keihäänheittäjä. Rankkaan kuitenkin Jauhojärvi/Niskanen edelle.\nViimeksi muokattu: 13.1.2015\nMäkry olis myös minun valinta. Olympialaisilla on ihan liian iso painoarvo näissä skaboissa aina. Ei kai kukaan muu ole viime vuonna hallinnut lajiaan samalla tavalla kuin Kaisa.\nTimo Jutila. Nyt tai ei ikinä.\n"Iivo Niskanen ja Sami Jauhojärvi" on uusi suosikkiurheilijani.\nEihän näistä tietysti pitäisi välittää, mutta meni taas niin hyvin vihkoon, että. Kansalle vaikka tämä ratkaistavaksi, ei ainakaan huonommin voisi mennä. Jaskattu äänestys!\nIivolle ja Mustillehan se meni ja vielä ylivoimaisesti, mikä ei yllättänyt yhtään. Vaan itsekin olisin Mäkäräiselle sen suonut, koska arvostan koko kauden menestymistä yhden kisan onnistumista korkeammalle. Vaan tiesihän sen miten toimittajat asian mieltävät. Ruuskanenkin meni Kaisan edelle, vaikka voitti vain EM-kultaa. :nope:\nHarmillista, että Mäkäräisen viime vuoden harvoista epäonnistumisista suuri osa osui juuri siihen tärkeimpään ajankohtaan.\nEi maailmancupin voittoa ole juuri koskaan arvostettu vuoden urheilijaa valittaessa. Marjo Matikainen taitaa vieläkin olla ainoa, joka on valittu vuoden urheilijaksi maailmancupin voiton perusteella, eikä silloin ollut olympiavuosi. Itselleni oli yllätys, että Mäkäräinen oli noinkin korkealla, sillä oletin kärjestä löytyvän enemmän olympiamitalisteja. Naisten viestijoukkue ja Leijonat eivät olleet edes yhdeksän parhaan joukossa. Jos maailmancupin voittoa oikeasti arvostettaisiin tässä äänestyksessä, Hannu Manninen olisi valittu ainakin kerran vuoden urheilijaksi.\nKäytännössä siis yhdellä hiihdolla "Vuoden urheilijaksi". Pelkkä Iivo Niskanenkin olisi ollut paljon parempi valinta, tää tulos oli jotenkin niin typerä juttu että pää hajoaa.\nSiis mikä tässä meni väärin? Mun mielestä noista toisen erottaminenkin olisi tuntunut vähän nuivalta vaikka toki ymmärrän, jos kritiikki kohdistuu kahden urheilijan valitsemiseen. Mun mielestä meni silti oikein kyllä.\nSinällään en Urheilugaalasta välitä, mutta harmillista nähdä, miten olympiarenkaiden & MM/EM-titteleiden sokaisemia urheilutoimittajat ovat. Se, että Mäkäräinen tuli Olympialaisista tyhjin käsin ei hänen kauttaan niin paljoa huononna, hänellä kuitenkin useita voittoja melkeinpä yhtä kovatasoisista MC-kisoista, ja vieläpä kokonaistitteli. Mäkäräisen kausi oli ikään kuin F1-mestaruus mutta yksittäisistä kisoista tärkein, Monaco, penkin alle.\nSen sijaan Jauhojärvi/Niskanen. F1-termein, onnistuminen Monacossa, mutta se oli tähdenlento. Tai ehkä Olympiakulta voidaan rinnastaa luokkavoittoon rallissa, Olympialaisissa kun ei yleiskilpailua ole.\nOkei, Cupin ja Olympialaisten vertaaminen on kuin omenat vs. appelsiinit, Cup palkitsee tasaista huipputasoa läpi kauden, Olympialaisissa pärjee se, joka saa kaikkein parhaan irti kovan paineen alla. Mutta mun silmissä tarvitaan kaksi henkilökohtaista Olympia/MM-kultaa MC-tittelin päihittämiseen. Futisvertauksena, hiihdon MC on kuin futiksessa liiga, Olympialaiset/MM kuin futiksessa cup. Ja futiscupit aikalailla liigojen varjossa.\nTosin Suomen urheilutoimittajista suuri osa on kanssani eri mieltä. Johdonmukaisuutta osoittaa, että Ruuskanenkin rankattiin Mäkäräisen edelle. Sekin parisprintin kultaa enemmän osoitus lajin paremmuudesta, keihäässä kun arvokisavoitto ei ole niin devalvoitunut kuin 4 henk. koht. kisan ja 2 viestin hiihdossa. Melkeinpä Ilosenkin olisi saanut rankata noilla perustein Mäkäräisen edelle. Eiköhän golfareita ole yli nelinkertaisesti hiihtäjiin nähden, joten voitto yhdessä 24 kovimmasta kisasta vastaa parisprintin Olympiavoittoa. Sillähän ei sitten ole väliä, kuka on ykkönen kauden päättyessä, eihän?\nItselläni pienin ongelma valinnassa oli Iivon ja Samin kohteleminen yhtenä urheilijana, kun aikalailla sama saldo koko kaudelta molemilta. Ehkä sitten olisi ollut eri juttu, jos Iivo olisi ottanut henk. koht. mitalin tai jompikumpi olisi ollut vaikka top 3 kokonaiscupissa.\nSe, että tuo valinta oli ihan täyttä perseilyä. Ei osattu tehdä sitä mikä on tarkoitus. Pyydetään yhtä, niin annetaan kaksi. Urheilutoimittajat paskovat suomen kielen ja ennen kaikkea tämän heille niin tärkeän äänestyksen päälle. Tiedoksi: urheilija tarkoittaa yhtä, urheilijat kahta.\nJa sitten vielä tämä perinteinen hiihdon ja keihäänheiton yliarvostaminen.\nMinä en jaksa tällä kerralla ymmärtää väitteitä siitä, että väärä valittiin vuoden urheilijaksi, koska vuoden urheilija palkinto meni täsmälleen sinne minne sen kuuluikin mennä ja muita todellisia vaihtoehtoja vuoden urheilijaksi ei ollut kuin parisprintin olympiavoittat Iivo Niskanen ja Sami Jauhojärvi.\nTuntuu valittajilta unohtuvan se tosiasia, että maailmancupia kilpaillaan joka vuosi kun taas olympialaiset järjestetään neljän vuoden välein eli olympiavoiton saavuttamiseen on huomattavasti vähemmän tilaisuuksia kuin maailmancupin voiton saavuttamiseen ja jo yksistään se tosiasia tekee olympiavoitosta kovemman saavutuksen kuin maailmancupin voitto.\nIivo Niskasen kohdalla pitää muistaa myös se, että hän saavutti olympialaisissa nelossijan 15 kilometrin kisassa häviten mitalin vaivaisella 0,2 sekunnilla ja voitti viime vuoden lopulla maailmancupin osakilpailun Kuusamossa, joten on aivan turha kenenkään mennä väittämään, että vuoden urheilija palkinto meni väärään osoitteeseen.\nOlisiko sitten esim. joukkueen valitseminen ok? Ei varmaan. Hankalia asioita. Onneksi ei kukaan kuollut kuitenskaan.\nVuonna 1947 vuoden urheilijaksi valittiin kaksi urheilijaa, joten tämä ei ollut ensimmäinen kerta kun vuoden urheilijaksi valittiin kaksi urheilijaa.


As. Oy Lempäälän Apilaniitty | Laadukkaita rivitaloasuntoja viihtyisälle ja rauhalliselle alueelle Lempäälän Kuljun keskustan tuntumaan!\nKYLLÄ, HALUAN KATSOA ESITTELYVIDEON!\nJätä sähköpostisi alle, niin pääset mainittuihin sisältöihin!\nLataamalla sähköiset materiaalit hyväksyn, että tietojani saa käyttää tätä kohdetta koskevaan suoramarkkinointiin. Voin milloin tahansa peruuttaa suoramarkkinoinnin.\nja ihastu As. Oy Lempäälän Apilaniityn upouusiin puutalokoteihin!\nHyväksyn, että tietojani saa käyttää tätä kohdetta koskevaan markkinointiin. Voin milloin tahansa peruuttaa markkinoinnin. Emme spämmää sähköpostiasi.\nTilaamalla sähköposti-esitteen hyväksyn, että tietojani saa käyttää tätä kohdetta koskevaan markkinointiin. Voin milloin tahansa peruuttaa markkinoinnin.\nLempäälän Kuljun keskustan tuntumaan, viihtyisälle ja rauhalliselle alueelle valmistuu laadukkaita rivitaloasuntoja\nViihtyisä puutalokoti yhteisöllisessä, mutta rauhallisessa asuinympäristössä.\nMoottoritielle pääsee nopeasti ja Tampereelle ajaa noin 10 minuuttia!\nLähietäisyydellä kauppakeskus Ideapark.\nKuljun koulu, päiväkoti ja kaupat sijaitsevat aivan kivenheiton päässä.\nYhtiön oma tontti rajoittuu länsi- ja pohjoissivultaan puistoon. Retkeily- ja lenkkipolut alkavat siis jo kotioveltasi!\nErinomaiset liikenneyhteydet julkisilla kulkuneuvoilla sekä omalla autolla.\nHuippunopeat yhteydet Tampereelle, seikkailemaan kutsuvat upeat luontopolut sekä seudun parhaat shoppailu-, liikunta- ja ajanvietemahdollisuudet. Tätä kaikkea sinulle ja perheellesi tarjoaa Lempäälän As. Oy Apilaniitty vain 10 minuutin ajomatkan päässä Tampereelta!\nErityisesti lapsiperheiden rakastamalle Kuljun alueelle kohoava kaksikerroksinen rivitaloyhtiö on unelmakohde sinulle, joka haluat asua mukavasti ja tyylikkäästi lähellä luontoa, palveluita ja ison kaupungin humua. Ideaparkin shoppailu-, harrastus- ja huvittelumahdollisuudet parin kilometrin päässä takaavat sen, että arki täällä on paitsi mukavaa, myös hauskaa ja virikkeellistä.\nApilaniitty tarjoaa jatkossa viihtyisän kodin kenties juuri sinulle!\nTutustu lähialueen palveluihin esittelyvideon avulla\nTilaa kohteen kattava infopaketti sähköpostiisi\nTarkat tiedot vapaista asunnoista ja hinnoista\nKattavan katsaus lähialueeseen, sen palveluihin sekä harrastusmahdollisuuksiin\nAsuntojen lisäkuvat, varustelutasot, sisustusmahdollisuudet jne.\nApilaniitty tarjoaa asukkailleen sekä viihtyisän asuinympäristön, virkistys- ja harrastusmahdollisuuksia että palveluja.\nIdeaparkkiin on vain muutaman kilometrin matka, joka taittuu nopeasti jalkaisin, pyörällä tai bussilla. Tampereen keskustaan ajaa vajaassa varttissa. Kohde sopii erinomaisesti niin lapsiperheille, kuin asuntosijoittajille!\n- Jukka Naskali\nKahdeksan syytä valita Lempäälän Apilaniitty:\nShoppailu, harrastukset ja ajanviete - Kauppakeskus Ideaparkiin muutaman kilometrin matka, joka taittuu nopeasti jalkaisin, pyörällä tai bussilla. Täältä löytyvät mm. Ti-Ti Nallen talo, PiiPoo-kulttuuri-lapsiparkki, Särkänniemen Zones-sisähuvipuisto sekä lasten ja aikuisten liikuntamaailma.\nKoulut ja päiväkodit naapurissa - Lähin päiväkoti on alle kilometrin päässä Apilaniitystä. Noin 500m päässä sijaitsee Kuljun koulu ja koulun naapurissa kirjasto. Koululle pääsee Apilaniitystä kulkemaan turvallista pikkukatua pitkin.\nLoistava sijainti - Vierestä hurautat helposti niin pohjoiseen, etelään, itään kuin länteen, sillä kotipihalta pääsee nopeasti isoille ohitusteille.\nRuokaostokset helposti omilta kulmilta - K-Supermarket on aivan kulman takana muutaman minuutin kävelymatkan päässä.\nKulkuyhteydet - Tampereen joukkoliikenteen bussipysäkki on lähettyvillä, kivenheiton päässä. Moottoritien varresta pääsee helposti Helsinki-Tampere -pikavuorojen kyytiin.\nTampere ulottuvilla - Tampereen julkiset ja kaupalliset palvelut ovat helposti ja ruuhkattomasti saatavilla noin kymmenen minuutin ajomatkan takana.\nRauhallisuus - Tontti rajoittuu länsi- ja pohjoissivultaan puistoon - Lenkkipolut alkavat jo kotioveltasi! Päättyvä katu, ei läpiajoliikennettä.\nUpeita luontoelämyksiä - 50 kilometrin pituiselle Birgitan luontopolulle pääsee kotikylältä. Lempäälässä voit harrastaa myös myös mm. koskikalastusta, ratsastusta, tai sup-lautailua.\nLähietäisyydellä myös kauppakeskus Ideapark.\nTilaa kohteen kattava infopaketti!\nKattavan katsauksen lähialueeseen, sen palveluihin sekä harrastusmahdollisuuksiin\nTilaamalla sähköpostiesitteen hyväksyn, että tietojani saa käyttää tätä kohdetta koskevaan markkinointiin. Voin milloin tahansa peruuttaa markkinoinnin.\n"Apilaniitty tarjoaa asukkailleen sekä viihtyisän asuinympäristön, virkistys- ja harrastusmahdollisuuksia että palveluja.\nIdeaparkkiin on vain muutaman kilometrin matka, joka taittuu nopeasti jalkaisin, pyörällä tai bussilla. Tampereen keskustaan ajaa vajaassa varttissa. Kohde sopii erinomaisesti niin lapsiperheille, kuin asuntosijoittajille!"\nOta yhteyttä myyjään:\nPohjola Talotuotanto Oy\nSarkkilantie 33, 37830 AKAA\n0400 633 301\nTilaa kohteen kattava esite - pääset myös tutustumaan asuntoihin sähköisesti interaktiviisessa näkymässä!\nTilaamalla esitteen pääset tutustumaan tarkemmin Apilaniityn asuntoihin sekä lähialueeseen!\nTilaamalla sähköpostiesitteen hyväksyn, että tietojani saa käyttää kohdetta koskevaan markkinointiin. Voin milloin tahansa peruuttaa markkinoinnin.\nTIETOSIOJA- JA REKISTERISELOSTE\nCopyright 2018 - Pohjola Talotuotanto Oy\nSivulla käytetyt visualisoinnit ovat taiteilijan näkemyksiä. Malliston yksityiskohdat ja varusteet on määritelty myyntiasiakirjoissa. Kaikki sisustuskuvat ovat taiteilijan näkemyksiä, eivätkä kaikilta osin välttämättä vastaa lopullista toteutusta. Tarkistathan huoneistokohtaisen pohjakuvan ja varustelutason aina kohteen myyjältä. Pidätämme oikeuden muutoksiin.\nPowered By Ennakkomarkkinointi.com\nSivulla käytetyt visualisoinnit ovat taiteilijan näkemyksiä. Kaikki sisustuskuvat ovat taiteilijan näkemyksiä, eivätkä kaikilta osin välttämättä vastaa lopullista toteutusta. Tarkistathan huoneistokohtaisen pohjakuvan ja varustelutason aina kohteen myyjältä. Pidätämme oikeuden muutoksiin.


Repo | Viipurin Koirat ry\nHome » Kotia etsivät » Kodin saaneet » 2015 » Repo\nRepolla on koti!\nRepo on suloinen kuin pieni ketunpoikanen. Sen katse on niin pysäyttävä, että pientä poikaa ei vain voi olla kaappaamatta syliin halailtavaksi!\nRepo asuu Irinan tarhalla, parikymmenpäisessä pentulaumassa. Repoa ei voi olla huomaamatta pentulaumassa: vaaleat silmät, jättimäiset korvat ja vähän pörröinen turkki ovat takuuvarmat katseennaulitsijat. Repo katseleekin meitä hyvin tutkivasti. Olemmeko varmasti pienen pennun luottamuksen arvoisia?\nPienen tuumimisen jälkeen Repo toteaa meidät kelpo porukaksi, ja sen jälkeen poika seuraa touhujamme kiinnostuneena. Mikään huomionhakija Repo ei silti silloinkaan ole. Uteliaasti se kulkee perässämme, mutta silitysetäisyydelle eksyy vain silloin tällöin.\nRepo antaa hyvin kiltisti nostaa syliin ja taitaa se myös nauttia siitä pienestä hetkestä jakamatonta ihmisten huomiota. Kovin totinen on silti pojan ilme, mutta ihmekös tuo, kun tarhalla niin harvoin kenelläkään on aikaa pentuja erikseen ottaa syliin. Vaan kyllä Repo varmasti oppii nauttimaan huomiosta, silityksistä ja sylissä olemisesta, kunhan oma omistaja ja koti on löytynyt!\nRepo kasvanee keskikokoiseksi pojaksi. Vaikka Repo on hyvin komea ja persoonallisen näköinen poika, ei ulkonäkö saa olla suurin tekijä koiraa valitessa. Repo tulee tarvitsemaan rohkaisua, kannustusta ja pitkäjänteistä koulutusta, että se voi unohtaa kaiken arkailun ja oppii nauttimaan elämästään kuten pennun pitääkin. Jos olet varmasti harkinnut asian plussat ja miinukset sataan kertaan, ja olet varma ettei mielesi tule muuttumaan minkään tilanteen edessä, odottaa Repo hakemustasi!\nViipurin koirat - Repo 7.3.2015\nVideo of Viipurin koirat - Repo 7.3.2015\nViipurin koirat - Repo 21.2.2015\nVideo of Viipurin koirat - Repo 21.2.2015


22.03.2021 klo 20:21\nPrinssi Williamin ja prinssi Harryn välit vaativat yhä työstämistä.\nPrinssi William kommentoi Harry ja Meghanin haastattelua.\nEnsi kuussa kymmenettä hääpäiväänsä viettävällä prinssi Williamilla on vieläkin paha mieli veljensä Harryn johdosta. Näin kirjoittaa The Sunday Times useisiin Williamia lähellä oleviin lähteisiin viitaten.\n–Williamilla on todella paha mieli siitä, mitä tapahtui. Mutta William uskoo hänen ja Harryn välien vielä paraneva, lähde kertoo The Sunday Timesille.\nPrinssiveljesten välit ovat viilentyneet. AOP\nPahan mielen aiheutti Harryn ja Meghanin vuoden takainen päätös jättäytyä pois kuninkaallisista tehtävistä ja muuttaa osittain Yhdysvaltoihin.\nThe Sunday Times, arvostettu sunnuntaijulkaisu, on tehnyt laajan selvityksen Williamista, tulevasta brittihallitsijasta.\nSiinä muistutetaan, miten Harry ja William ovat aikoinaan jakaneet yhdessä kaiken aina lapsuudesta lähtien, mutta aikuisena heidän suhteensa on tullut säröjä.\n–Minä rakastan Williamia. Hän on minun veljeni. Mutta me olemme eläneet läpi helvetin. Nyt meillä on eri polut, Harry kertoi Oprah Winfreyn haastattelussa aiemmin tässä kuussa.\nKruununperimysjärjestyksessä kuudentena oleva Harry kertoi samalla olevansa aina Williamin tukena.\nHaastattelussa puhutti eniten rasismisyytökset. Herttuatar Meghan kertoi brittihovin olleen huolissaan siitä, kuinka tumma hänen Archie-poikansa iho tulee olemaan. Syy tähän oli ilmeisesti se, että Meghanin äiti on afroamerikkalainen.\n– Me emme ole rasistinen perhe, prinssi William kuittasi myöhemmin Sky Newsille.\nTällainen on prinssi Harryn koko tarina kohuineen: Alastonkuvat, naissuhteet, pesäero hovista...Meghanin ja Harryn kohuhaastattelun 6 yllättävintä väitettä: Brittihovia ammutaan nyt kovilla Prinssi Harry avautuu poikkeuksellisesti äitinsä kuolemasta: ”En suostunut uskomaan sitä”Kuningatar Elisabet kommentoi Meghanin ja Harryn kohuohjelmaa: ”Olemme surullisia”Piers Morganin hävyttömästä Meghan-kommentista on kanneltu enemmän kuin mistään – kakkoseksi jäi edesmenneen BB-tähden törkeys